
Capitolul I 
BAZELE TEORETICE ALE 
CONTROLULUI FINANCIAR 


1.1. Necesitatea obiectivă a controlului 

Chiar din momentul apariţiei sale, contabilitatea a generat o nevoie: controlul. 

Originile sunt deci foarte vechi, oricare ar fi culturile şi implantările lor geografice. 

Controlul este o măsură pentru a asigura omogenitatea conturilor, exactitatea lor și 
transmiterea de rezultate fiabile. 


Definiţiile controlului intern cele mai autorizate sunt cele care au fost formulate de către 
organizaţiile profesionale ale auditorilor şi experților contabili. Este util de a lua ca subiect de 
reflexie cele care au fost date în Franţa, în Anglia, în SUA şi de către auditorii interni. Le vom cita 
în ordine: 

a) „Controlul intern este ansamblul de securităţi care contribuie la gestionarea 
întreprinderii. El are drept obiectiv, de a asigura protecția, salvgardarea patrimoniului şi a 
calității patrimoniului, aplicarea instrucțiunilor conducerii şi de a favoriza ameliorarea 
performanțelor. El se manifestă prin organizare, metode şi proceduri ale fiecărei dintre 
activităţile întreprinderii pentru a menține perenitatea acesteia.” 

(Ordinul Experţilor Contabili şi Contabililor Agreaţi, 1977) 

b) „Controlul intern cuprinde ansamblul sistemelor de control, financiar şi altele, pus în 
operă de către conducere, în scopul de a putea orienta afacerile întreprinderii într-un mod 
ordonat şi eficace, de a asigura respectarea politicilor de gestiune, salvgardare a activelor şi 
garantare atât cât este posibil a exactității şi a stării complete a informațiilor înregistrate.” 

(Proiect al Consultative Committee of Accountancy Bodies de Grande Bretagne, iunie 
1978) 

c) „Controlul intern este format din planuri de organizare şi din toate metodele şi 
procedurile adoptate în interiorul unei întreprinderi pentru a proteja activele sale, a controla 
exactitatea informaţiilor furnizate de către contabilitate, pentru a creşte randamentul şi de a 
asigura aplicarea instrucțiunilor conducerii.” 

(American Institute of Certified Public Accountants) 


1.2. Rolul, sfera şi conţinutul controlului intern 

Obiectivele controlului intern vizează aspectele următoare: 

1. „Stăpânirea” întreprinderii: 

> Menţinerea perenităţii acesteia; 

>  Dirijarea afacerilor întreprinderii într-un mod ordonat; 

> Asigurarea realizării obiectivelor şi a scopurilor atribuite unei activități sau unui 
program. 

2. Salvgardarea activelor 

> Asigurarea protecţiei, salvgardării patrimoniului; 

> Protejarea activelor; 

> Asigurarea salvgardării bunurilor. 


3. Asigurarea calității informaţiei 

> Garantarea atât cât este posibil a exactităţii şi a stării complete a informaţiilor 
înregistrate; 

>  Controlarea exactităţii informaţiilor; 

> Asigurarea fiabilităţii şi a integrităţii informaţiei. 

4. Asigurarea aplicării instrumentelor conducerii 

> Asigurarea respectării politicii de gestiune; 

> Asigurarea respectării politicilor, planurilor, procedurilor, legilor şi reglementărilor. 


Rolul, sfera şi conținutul controlului intern sunt redate în figura nr. 1 


Controlul intern 


Sfera de cuprindere 


- Integritatea patrimoniului - Controlul administrativ intern 


- Limitarea operațiunilor - Controlul gestionar 
neeconomice şi neeficiente 


- Controlul financiar preventiv 
- Realitatea şi exactitatea 


informaţiilor contabile - Controlul reciproc între 
compartimente şi salariaţi pe baza 


- Respectarea dispozițiilor date separaţiei functiei 
de'conducers - Controlul propriu asupra lucrărilor 
executate 


- Controlul contabil intern 


Culegere şi Controlul Controlul Corelaţii contabile 

datelor de aplicare a evaluare a conturilor 
principiilor elementelor de - Contabilitatea 

Controlul reciproc presupune separarea funcțiilor (sarcinilor) de serviciu prin obiectivele 
compartimentului producţie, personal, calitatea serviciilor şi a producției şi comercializarea lor. 

Integritatea patrimoniului este urmărită de auditor prin sarcinile privind depozitarea, gestionarea 
bunurilor şi a numerarului; este realizată de personalul desemnat de conducere. 

Personalul desemnat pentru conducerea contabilităţii financiare şi de gestiune verifică şi 
analizează cheltuielile şi veniturile unităţii. O eroare sau o fraudă între compartimente determină 
conturi eronate şi, implicit, influenţează situaţiile financiare. 

Separarea sarcinilor pe persoane este necesară deoarece acelaşi salariat, care emite o 
comandă de aprovizionare, recepționează şi depozitează bunurile, efectuează şi plata furnizorului, 
este tentat să sustragă sau să achiziționeze bunuri în cantități prea mari sau de calitate îndoielnică. 

Verificările cu exigență, obiectivitate şi responsabilitate ale auditorului cu privire la 
persoanele împuternicite pentru prelucrarea datelor cu ajutorul calculatorului, accesul la date, 
manipularea programelor reprezintă un atu în diminuarea riscului de control. 

Auditorul urmăreşte dacă în cadrul întreprinderii există documente legale corespunzător şi 
dacă toate operațiunile sunt verificate şi centralizate corect. 


1.3. Controlul — funcţie eficientă a conducerii 

Economia de piaţă funcţionează fără restricţii din cauza statului. În consecinţă, fiecare 
agent economic este liber să cheltuiască, utilizeze, producă, economisească cât şi cum crede de 
cuviință şi să-şi urmărească propriile interese economice în contextul general al armonizării 
acestora cu interesele şi nevoile reale ale societăţii. Însă piaţa nu este cu adevărat şi în întregime 
liberă. Ea se manifestă în conformitate cu scopurile, cu ţelurile de ansamblu ale societăţii. Chiar 
atotcuprinzătoare, economia de piață evoluează într-un cadru legal stabilit de stat. Practic nu 
există economie de piaţă pură. Statul exercită o intervenţie globală şi indirectă asupra economiei 
de piață, o completează şi sprijină, îi corectează eşecurile şi veghează asupra funcționării ei. 

În condiţiile edificării economiei de piață, controlul ca latură competentă a conducerii 
ştiinţifice a societăţii se exercită de pe poziţia intereselor generale ale acesteia, dat fiind faptul că, 
organul reprezentativ suprem al poporului român şi unica autoritate legiuitoare a ţării este 
Parlamentul. În acest context, controlul ca funcţie a conducerii se caracterizează prin aceea că 
este real, atotcuptinzător, general şi universal. Este de asemenea de subliniat faptul că, controlul 
se exercită asupra tuturor membrilor societăţii, indiferent de locul pe care îl ocupă în cadrul 
diviziunii sociale a muncii: preventiv, constructiv, proiectiv sau educativ. 

Caracterul preventiv al controlului constă în aceea că sesizează fenomenele din activitatea 
economico-socială când acestea se manifestă ca tendință şi intervine operativ prin lichidarea 
cauzelor. Controlul nu se rezumă numai să constate manifestarea neajunsurilor, nu este numai un 
control concomitent sau ulterior, ci, în primul rând, un control bazat pe previziunea desfăşurării 
activităţii, a descoperirii la timp a deficienţelor şi anomaliilor. 

Caracterul constructiv-proiectiv al controlului constă în a veghea la aplicarea promptă a 
legilor, a ajuta efectiv la depăşirea dificultăților, prin soluţionarea problemelor ce reprezintă 
neajunsuri, ca urmare a stabilirii unor măsuri adecvate. Controlul, pe baza studiilor şi analizelor 
efectuate, descoperă elementele noului şi contribuie la generalizarea celor mai moderne metode de 
organizare şi conducere, de informare şi prospectare în legătură cu problmele economico-sociale. 


1.4. Obiectul controlului 
Controlul ca necesitate obiectivă, parte indispensabilă a conducerii societăţii, are un 
domeniu unitar, un obiect unic de cercetare, care se concretizează în studiul unei categorii de 


fapte, a unui anumit grup de fenomene, pe care le interpretează din unghiul său de vedere, 
stabilind raporturi invariabile între fenomenele şi cauzele pe care le-au produs. 

Obiectul controlului delimitează materia care se referă la propriul patrimoniu şi defineşte 
sarcinile pe care le incubă cunoaşterea pentru informare. 

Deşi problemele pe care le ridică obiectul şi metoda controlului sunt în general aceleaşi, în 
cele ce urmează ne vom referi în mod special la controlul financiar. 

Conţinutul, rolul şi importanţa controlului îşi găsesc expresia în rezolvarea sarcinilor 
multiple şi complexe ale consolidării şi dezvoltării economiei de piață, prin folosirea în mod 
conştient a legilor economice obiective. 

Controlul asupra economiei, ca formă de manifestare a funcţiei economico-organizatorică 
a statului, presupune ca obiectul lui să-l constituie: 

a) Garantarea proprietăţii publice şi private; 

b) Creşterea eficienţei sarcinilor la toate nivelurile; 

c) Întărirea şi respectarea gestiunii economice şi autonomiei financiare. 


1.5. Principiile care stau la baza organizării, funcţionării şi exercitării 


controlului în România 

Principiul integrări controlului în structura organizatorică şi de conducere a 
economiei naționale 

Desfăşurarea şi dezvoltarea activităţii economice şi sociale în mod raţional, presupune 
organizarea în mod ştiinţific a organismelor şi instituţiilor din componenţa autorităţilor publice şi 
din afara acestora, care să corespundă mai bine suprastructurii generate pe baza economică. La 
baza organizării controlului în ţara noastră stă pe principiul integrării, care asigură instituirea 
formelor organizatorice ale controlului, ca una din cerinţele esenţiale de exercitare de către statul 
de drept democratic şi social a prerogativelor sale fundamentale. 

Principiul integrării care stă la baza organizării controlului la nivel micro şi macro 
economic, precum şi la delimitarea funcțiilor acestuia, presupune că nu orice activitate constituie 
subiect al controlului, ci numai în măsura în care activitatea respectivă a fost stabilită anticipat 
desfăşurării ei cantitative şi calitative şi se încadrează în mod organic în completul de activități 
economico-sociale până la nivelul economiei naţionale. 

Principiul integrării asigură în cadrul instituțional organizarea şi exercitarea unui control 
simplu, operativ şi eficient, de la veriga de bază până la nivelul de ansamblu al economiei 
naţionale. 

Principiul integrării urmăreşte ca prin organizarea controlului, să se realizeze cât mai 
complet obiectul acesteia care îl constituie: apărarea, întărirea şi dezvoltarea proprietăţii de stat în 
interesul poporului precum şi protejarea proprietăţii private; executarea sarcinilor la toate 
nivelurile; creşterea nivelului eficienței activităţii economice în toate domeniile de la micro la 
macro economic, indiferent de agenţii economici publici sau privaţi; întărirea şi respectarea 
gestiunii economice de către cei care o au în administrare parțial sau total, precum şi de cei care 
răspund de acestea la nivelul administraţiei de stat. 


Principiul autocontrolului 

Indiferent la ce nivel instituţional ne referim, controlul trebuie astfel organizat încât să 
permită ca activitatea de control să se desfăşoare paralel cu complexul de activităţi ai unităţilor 
controlate şi să se asigure totodată demarcarea în scară a competenţei în realizarea sarcinilor de 


control şi a subordonării acestuia. Principiul care stă la baza unei astfel de concepții în 
organizarea controlului este cel al autocontrolului. 


Principiul adaptabilităţii la structurile organizatorice şi funcţionale ale economiei 

Acest principiu, ca parte integrantă a principiului integrării, s-a prezentat separat, pentru a 
se evidenția în mod special atenția ce trebuie acordată formelor şi metodelor, organizării şi 
exercitării controlului. Acest principiu cere ca formele şi metodele de control folosite să fie 
suficient de elastice şi de suple pentru a se putea adapta noilor condiții şi specificului activităţilor 
controlate, în caz contrar controlul s-ar putea transforma într-o activitate rigidă, de rutină, fără 
eficiența scontată. 


Principiul controlului extern (din afară) 

Colectivele de conducere la diferite nivele, trebuie să fie îndrumate de felul cum trebuie să 
acționeze cu privire la gospodărirea mijloacelor materiale, financiare şi umane, ce metode să 
folosească în activitatea sistematică şi permanentă de control, în folosirea cu chibzuinţă a 
fondurilor şi totodată să fie controlate, urmărindu-se îndeplinirea sarcinilor ce le revin, întărirea 
sistemului de răspundere în munca acestora, determinarea unei atitudini de exigenţă față de 
administrarea patrimoniului. Realizarea acestui deziderat este o cerință primordială a principiului 
controlului extern care trebuie să stea la baza concepției de organizare a sistemului de control. 
Acest principiu permite existența unor organisme de control independente, în afara structurii 
organizatorice pe verticală a ministerelor, administraţiei publice locale, altor mecanisme 
economice şi oficiale indiferent de forma de proprietate. 

În organizarea controlului, principiul controlului extern îşi găseşte expresia nu numai la 
nivelul macroeconomic, ci şi la nivelul microeconomic. Aceasta se manifestă în sensul că, 
competențele de control se stabilesc în scară, ținând seama de subordonarea controlului, ceea ce 
permite ca orice activitate desfăşurată în cadrul unei unități să fie îndrumată şi controlată de 
organul ierarhic superior nemijlocit. Chiar în cazul controlului propriu al unităţilor, principiul 
controlului extern îşi păstrează pe deplin viabilitatea, întrucât controlul executat de sus se 
efectuează asupra activităţii nivelului subordonat, bineînțeles la limita competenţei şi cu 
respectarea legislaţiei, putând dispune măsuri cu caracter obligatoriu pentru îmbunătăţirea 
activităţii. 

Principiul controlului extern cere ca în cadrul organizării sistemului de control să se 
delimiteze sfera de activitate a acestuia. În cadrul formelor de organizare ale controlului, sfera de 
activitate prezintă un interes deosebit, dat fiind faptul că prin aceasta se determină dreptul fiecărui 
organ de a exercita controlul în conformitate cu atribuţiile ce-i revin. 


Principiul profilării controlului 

Realizarea multiplelor sarcini ce revin controlului, precum şi diversitatea de activităţi în 
care acționează, impun ca o necesitate obiectivă gruparea şi specializarea organelor de control pe 
formele de organizare ale acestuia, cât şi o grupare în cadrul acestor forme. Deci, acest principiu 
cere o anumită specializare a cadrelor folosite în munca de control pe anumite activităţi, unități şi 
probleme. Există astfel de cadre specializate în controlul activităților industriale, agricole, comerţ, 
bugetare etc. Aceasta oferă posibilitatea folosirii raționale a aparatului de control, precum şi 
creşterea eficienţei acestuia, cerință de bază a principiului specializării (profilării) în organizarea 
sistemului de control. 


1.6. Funcţiile controlului 

În procesul conducerii, ca formă de manifestare a funcţiei economico-organizatorice a 
statului de drept democratic şi social, controlul îndeplineşte o serie de funcții, cum sunt: funcţia de 
evaluare — cunoaştere a rezultatelor şi stabilire a măsurilor pentru îmbunătăţirea lor, funcția de 
îndrumare — sprijin şi funcția de constrângere. 


A. Funcţia de urmărire şi evaluare a rezultatelor şi stabilire a măsurilor de 
îmbunătăţire a activităţii controlate 

Prin această funcţie se asigură cunoaşterea cantitativă şi calitativă a problemelor care fac 
obiectul dezvoltării economico-sociale. Este o funcţie preventivă care presupune analiza riguroasă 
a situaţiei existente, în vederea sesizării operative a eventualelor tendinţe de abatere de la normele 
prestabilite şi a prevenirii lor. Prin această funcţie se apreciază modul în care se aplică legislația, 
se stabilesc lipsurile, deficienţele, abaterile în care îşi au izvorul factorii a căror acţiune a 
determinat rezultatele negative. Este o funcție de apreciere completă, reală, exactă şi concretă a 
activităţii controlate. Pe lângă apreciere, această funcţie implică şi sugestii, propuneri, precum şi 
stabilirea şi aplicarea măsurilor pentru îmbunătăţirea rezultatelor activităţii controlate. Prin 
completarea evaluării rezultatelor cu măsurile de perfecţionare a fenomenelor şi proceselor, 
controlul contribuie activ la eliminarea cauzelor care au generat abateri, controlul contribuie activ 
la îmbunătăţirea activităţii economico-sociale. Această funcție furnizează informaţii despre modul 
în care se aplică deciziile şi variantele de perfecționare a activităţii precum şi despre 
disfuncționalitățile apărute în cadrul unităţilor. Prin funcția sa de urmărire şi evaluare a 
rezultatelor, controlul contribuie la realizarea sarcinilor unităţilor controlate ce au fost stabilite de 
conducerile colective a acestora, ţinând seama de cerere şi ofertă şi alte elemente ale economiei de 
piaţă, precum şi de sarcinile ce revin altor unităţi izvorâte din legi, regulamente etc., altele decât 
cele cu caracter economic. 


B. Funcţia de îndrumare 

Funcţia de îndrumare a controlului are un caracter formativ-stimulativ, de generalizare a 
experienţei pozitive. Prin funcţia de îndrumare, controlul ajută în mod direct cadrele din economie 
la ridicarea nivelului lor de pregătire, la rezolvarea în condiţii satisfăcătoare a sarcinilor ce le 
revin. Controlul acţionează prin toate mijloacele pentru ridicarea pe o treaptă superioară a întregii 
activității economico-sociale a unităţilor controlate. Această importantă sarcină ce revine 
controlului nu poate fi realizată decât în condiţiile unei activităţi organizate de îndrumare 
permanentă şi sistematică a celor chemaţi să gospodărească mijloacele materiale, financiare şi 
umane. De aici decurge necesitatea ca organele de control să aibă o solidă pregătire profesională 
şi să se bucure de prestigiu şi credibilitate în cadrul colectivelor în care îşi desfăşoară activitatea. 
Îndrumarea cadrelor şi cu precădere a conducerii unităţilor urmăreşte în principal următoarele: 

a. însuşirea legislației specifice fiecărei activităţi desfăşurate de unitățile supuse 
controlului şi înţelegerea aprofundată a caracterului economico-financiar al acesteia, atât sub 
aspectul teoretic cât şi cel practic; 

b. cunoaşterea de către cadrele de conducere, alte cadre cu munci de răspundere, 
economişti, ingineri şi ceilalți salariați, a principalelor aspecte teoretice şi practice pe care le 
ridică activitatea economico-socială şi financiară în etapa respectivă şi de perspectivă ținând 
seama de conjunctura internă şi internațională; 

c. îmbunătăţirea stilului de muncă în scopul implementării unei noi atitudini faţă de muncă 
a tuturor salariaţilor, pentru obţinerea unor rezultate mai bune, pe baza sporirii productivității 
muncii, al gradului de creştere al cinstei, corectitudinii şi a conştiinţei, factori hotărâtori în 
derularea întregului complex de activităţi; 


d. stimularea inițiativei creatoare a salariaţilor, indiferent de funcţia pe care o deţin şi de 
nivelul la care lucrează, în vederea obţinerii, pe baza aportului teoretic şi practic, a creşterii 
calității vieții; 

e. sporirea spiritului de răspundere faţă de bunul mers al activităţii, al derulării proceselor 
economico-sociale din unitățile controlate, al creşterii exigenţei faţă de rezolvarea sarcinilor şi 
achitarea obligațiilor indiferent de destinatar. 


C. Funcţia de constrângere 

Prin funcţia de constrângere controlul ia măsuri faţă de cei vinovaţi, pe linie: 
administrativă; civilă contravenţională (amenzi, penalizări), penală, în raport cu gradul de 
vinovăţie al fiecăruia. Măsurile de constrângere se iau în direct de către organele de control în 
cadrul competenţelor prevăzute de lege, fie la propunerea acestora de către organele ierarhic 
superioare sau justiţie, după caz. Măsurile luate sau propuse de organele de control sunt îndreptate 
atât faţă de unitatea controlată cât şi faţă de persoanele fizice care au dat dovadă în activitatea lor 
de neglijenţă, superficialitate în gospodărirea mijloacelor materiale şi băneşti, au adus pagube 
avutului unităţii, au făcut speculă cu bunurile unităţii, au furat, au delapidat etc. 

Vinovăţia constatată atât faţă de unitatea controlată, cât şi față de persoanele fizice 
trebuie încadrată de către organele de control strict numai în limitele existente în momentul în 
care s-au săvârşit abaterile, sau au avut loc neregulile. 

Pornind de la rolul funcţiilor de îndrumare şi constrângere, este util de subliniat că 
acestea nu se exclud, ele acționează ca un proces unitar în raport de rezultatele funcției de 
conducere. În activitatea de control nu se absolutizează şi în acelaşi timp nu se neglijează nici 
îndrumarea, nici măsurile de sancţionare. Pentru utilizarea eficientă, echilibrată, în concordanţă cu 
situaţia reală existentă în activitatea controlată, a funcţiilor de îndrumare şi de constrângere, sunt 
necesare evaluări şi raționamente care să delimiteze în mod concret şi real condiţiile obiective şi 
subiective de desfăşurare a activităţii controlate. În raport cu aceste limite, controlul devine o 
formă de îndrumare şi sprijin pentru soluționarea cauzelor obiective, a greutăților ce depăşesc 
posibilitățile unităţilor controlate şi o formă de aplicare şi propunere de sancțiuni în ipoteza 
cauzelor subiective de acţiune şi sancțiune. 

Dacă în urma controlului nu rezultă situaţii de fapt negative, abateri, deficienţe 
sancționabile, funcția de îndrumare poate acţiona şi independent de funcţia de constrângere. 
Funcţia de constrângere implică, însă, pe lângă aplicarea sau propunerea de sancțiuni, şi stabilirea 
măsurilor de corecție, de sprijin şi îndrumare pentru prevenirea în viitor a situațiilor de natura 
celor care au dus la sancţiuni. În ultimă instanță funcţia de constrângere este o funcţie de 
remediere a deficienţelor, a abaterilor de la normele legale, a lipsurilor şi de prevenire în viitor a 
unor asemenea situații. Pentru obținerea unei asemenea efect, sancţiunea respectivă este 
completată cu îndrumarea necesară în vederea perfecționării activităţii controlate. Scopul final al 
controlului este perfecţionarea activităţii economico-sociale şi nu sancţionarea, aceasta din urmă 
fiind un mijloc de realizare a scopului. 

Înțelegerea controlului ca atribut al procesului de conducere şi a rolului funcțiilor 
acestuia în activitatea economico-socială a unităţilor, este posibilă numai pornind de la concepția 
care consideră controlul ca formă de manifestare a democraţiei autentice revoluţionare a 
poporului şi a funcţiei economico-organizatorice a statului de drept democratic şi social. 

Capitolul II 
METODOLOGIA EXERCITĂRII CONTROLULUI FINANCIAR 


2.1. Procedee şi tehnici de control financiar 

Controlul este un proces de cunoaştere, de informare. Cunoaşterea situaţiei stabilite (a 
programelor, a sarcinilor, normelor, scopurilor, prevederilor legale, previziunilor etc.), precum şi 
a situaţiei reale privind activitatea ce se controlează începe cu studiul general asupra organizării şi 
desfăşurării acestuia. Studiul general prealabil face posibilă cunoaşterea elementelor esențiale şi 
specifice ale activităţii ce urmează a se controla şi, pe baza acestora, orientează acțiunea de 
organizare şi exercitare în continuare a muncii de control asupra obiectivelor ce necesită atenţie 
sporită, în vederea remedierii unor deficienţe, lipsuri, abateri sau a mobilizării unor rezerve de 
perfecționare a activelor economice şi financiare. 

Studiul general prealabil, ca procedeu de control financiar, are ca principale obiective: 

a. sarcinile rezultate din normele în vigoare pentru domeniul respectiv de activitate, a căror 
cunoaştere asigură orientarea organelor de control asupra aspectelor care trebuie avute în vedere 
în acţiunea de control; 

b. orientările, instrucțiunile, competențele şi răspunderile în structura internă a aferentului 
economic la care se exercită controlul; 

c. modul de organizare a evidenţei tehnico-operative şi contabile, ca sursă de informaţii 
pentru control; 

d. situaţia de fapt existentă cu privire la activitatea ce urmează a fi supusă controlului. 

Studiul general prealabil asupra activității ce urmează a se controla are ca surse de 
informare: norme legale cu privire la activitatea în cauză, procese-verbale privind activitatea în 
cauză, procesele-verbale de control anterioare şi măsurile luate în urma valorificării acestora; 
dările de seamă contabile şi măsurile stabilite pe baza lor; consultările cu conducerea 
compartimentului supus controlului. 


2.1.1. Controlul documentar-contabil 

Controlul documentar-contabil este procedeul de stabilire a realității, legalității şi 
eficienței operaţiilor şi activităţilor economice şi financiare , prin examinarea documentelor 
primare şi centralizatoare a înregistrărilor în evidenţa tehnico-operativă şi contabilă, a situaţiilor 
contabile şi a bilanţurilor. 

Controlul documentar-contabil se utilizează cu caracter preventiv şi concomitent, integrat 
organic sistemului de organizare şi conducere a evidenţei tehnic-operative şi contabile. 

Controlul documentar-contabil se exercită prin următoarele modalități şi tehnici: 
controlul cronologic, controlul invers cronologic, controlul sistematic sau pe probleme, controlul 
reciproc, controlul încrucişat, investigația de control, examenul critic, analiza contabilă, balanţa 
de control contabilă sintetică şi analitică, tehnica operaţiunilor bilanţiere, tehnici specifice de 
control în condițiile sistemelor de prelucrare automată a datelor etc. 

Controlul cronologic se exercită în ordinea întocmirii, înregistrării şi îndosarierii 
documentelor. Documentele se examinează pe fiecare zi, la rând, în ordinea în care sunt păstrate 
sau îndosariate, fără nici o grupare sau sistematizare prealabilă. Această modalitate de control este 
simplă, însă distribuie atenţia organului de control asupra unui număr mare de operațiuni în 
diferite feluri, necesită folosirea unui aprofundat material legislativ şi duce la îngreunarea studierii 
succesive şi aprofundate a fiecărui fel de operațiune. Se exercită cu uşurinţă, dar nu dă 
posibilitatea să se urmărească de la început până la sfârşit o anumită problemă. 


11 


Controlul invers cronologic se exercită de la sfârşitul spre începutul perioadei de control. 
Se începe cu controlul celor mai recente operaţii şi documente şi se continuă de la prezent spre 
trecut. Această modalitate de control se foloseşte atunci când la constatarea unei abateri este 
nevoie să se stabilească momentul când aceasta s-a produs sau să se urmărească procesul 
dezvoltării operaţiilor precedente şi cele care au legătură cu abaterea. De asemenea, se utilizează 
atunci când se constată anumite omisiuni sau erori de înregistrare, pentru identificarea cărora este 
necesară cercetarea document cu document sau poziţie cu poziţie a lucrărilor întocmite anterior. 

În controlul sistematic sau pe probleme se procedează la gruparea documentelor pe 
probleme (operaţii de casă, aprovizionare, salarizare etc.) şi apoi la controlul lor în ordine 
cronologică. Controlul pe probleme este o modalitate mai eficientă de examinare a documentelor 
şi înregistrărilor contabile prin aceea că dă posibilitatea să se urmărească cu mai multă atenţie un 
obiectiv; eventualitatea omisiunilor este mai redusă şi se pot stabili concluzii cu privire la fiecare 
problemă în parte. 

Controlul reciproc constă în cercetarea şi confruntare, la aceeaşi unitate a unor documente 
sau evidențe cu conţinut identic sau diferite ca formă, pentru aceleaşi operațiuni diferite însă 
legate reciproc. Controlul reciproc este o confirmare internă a datelor înscrise în documente şi 
evidențe. 

Controlul încrucişat constă în cercetarea şi confruntarea tuturor exemplarelor unui 
document, existent la unitatea controlată şi la alte unităţi cu care s-au făcut decontări, de la care s- 
au primit sau cărora li s-au livrat materiale, produse, mărfuri şi alte valori materiale. 

Investigația reprezintă modalitatea prin care organul de control obţine informaţii din 
partea personalului a cărui activitate se controlează. Investigația implică studierea problemelor 
care nu rezultă clar din documentele şi evidenţele puse la dispoziţie. Prin ea însăşi, investigația nu 
este o sursă de control demnă de încredere, însă reprezintă un supliment de informare şi conduce 
organul de control să ia în considerare aplicarea altor modalităţi de control. 

Analiza şi Studiul general se utilizează pentru a obţine argumentele justificate ale 
controlului. Această modalitate este utilă pentru controlul contabilităţii, care poate conţine 
înregistrări greşite sau neobişnuite sau pentru care sunt necesare informaţii detaliate. 


Comparaţia constă în examinarea comparativă a diferitelor solduri din evidenţele analitice 
cu cele din conturile supuse controlului. Prin comparaţie se obţin informaţii care dau, pentru unele 
înregistrări, o probă suficientă privind justeţea lor, pe când pentru unele este necesar şi un control 
suplimentar. Comparaţia cu datele anterioare, cum ar fi cheltuielile anului precedent cu acelea ale 
anului în curs, este o aplicare frecventă a tehnicii comparaţiei. 

Calculul de control presupune reproducerea muncii îndeplinite de contabili. Prin această 
modalitate se obţin probe asupra exactităţii contabilităţii. 

Examenul critic implică examinarea actelor, documentelor şi evidenţelor, astfel încât să se 
acorde atenţie problemelor mai importante. 


2.1.2. Controlul faptic 

Controlul faptic este procedeul de stabilire reală a existenţei şi mişcării mijloacelor 
materiale şi băneşti şi a desfăşurării activităţii economice şi financiare. Controlul faptic se exercită 
la locul de existență a mijloacelor materiale şi băneşti şi are ca obiectiv determinarea exactă a 
cantităților şi valorilor existente, a stării în care se găsesc, a stadiului şi modului de prelucrare, a 
respectării lezalităţii în utilizarea lor. 

Principalele modalităţi sau tehnici de control faptic sunt: inventarierea, expertiza tehnică şi 
analiza de laborator, observarea directă, inspecția tehnică etc. 

Inventarierea, ca modalitate principală de control faptic, are ca obiectiv constatarea, la un 
moment dat, a existenţei cantitative şi calitative a elementelor de activ şi pasiv ale unei unități 
gestionate, precum şi a modului de executare a sarcinilor de către gestionari. Pe lângă constatarea 
stocurilor şi a soldurilor faptice, inventarierea include şi compararea acestora cu cele scriptice şi 
stabilirea eventualelor diferenţe. 

Inventarierea este o modalitate specifică de control contabil. Contabilitatea se 
caracterizează prin realitatea şi exactitatea datelor. Din cauze obiective sau subiective, în timpul 
gestionării bunurilor, este posibil ca unele operaţii să nu fie consemnate în documente în 
momentul producerii lor şi, ca atare, să nu fie înregistrate în conturi. 


Observarea directă este folosită pentru stabilirea unor situaţii faptice ce nu rezultă din 
documente. Observarea desemnează practica care nu rezultă din documente. Observarea 
desemnează practica organului de control de a merge la faţa locului pentru a constata modul în 
care personalul controlat îşi îndeplineşte obligaţiile de serviciu. Prin observarea directă se 
urmăreşte modul cum este organizat şi funcţionează un compartiment, dacă se respectă 
prescripţiile legale în desfăşurarea unei activităţi, în ce măsură este utilizat timpul de muncă 
corespunzător etc. 

Inspecţia fizică constă în examinarea activelor şi a altor resurse. Este o probă sigură pentru 
constatarea existenței unui anumit post de activ, a imobilizărilor sau a actelor justificative 
înregistrate în evidenţă. 

Controlul faptic se întregeşte cu cel documentar. În acest fel, prin control se stabileşte 
modul de gestionare a mijloacelor materiale şi băneşti, cât şi calitatea informaţiilor cu privire la 
activitatea controlată. 


2.1.3. Controlul total şi prin sondaj 

Controlul poate fi exercitat total sau prin sondaj. 

Controlul total cuprinde toate operaţiile din cadrul obiectivelor stabilite şi pe întreaga 
perioadă supusă controlului. 


Controlul total este cel mai cuprinzător şi mai sigur. Cu toate acestea, ca urmare a faptului 
că necesită un volum mare de muncă, nu se poate aplica întotdeauna, fiind posibil mai ales la 
unitățile mici. Din aceste motive, în anumite cazuri, se utilizează controlul prin sondaj. 

Controlul prin sondaj cercetează cele mai reprezentative documente şi operaţii, care permit 
obținerea unor concluzii cu caracter general asupra obiectivului urmărit. Sondajul este control 
selectiv care simplifică sarcina de apreciere prin utilizarea unui exemplu reprezentativ şi permite, 
astfel, să se obțină economii autentice în ceea ce priveşte munca de control. Eficienţa controlului 
prin sondaje depinde de alegerea perioadei, operaţiunilor şi documentelor ce se controlează şi care 
dau posibilitatea generalizării concluziilor şi măsurilor ce se impun. De multe ori rezultatul 
sondajului determină extinderea controlului asupra tuturor operațiunilor, ajungându-se astfel la un 
control total. De asemenea, eficienţa controlului prin sondaj depinde, în mare măsură, având în 
vedere limitele sale, de modul cum sunt alese reperele principale şi de proporția operațiilor în 
cadrul fiecărui reper. Controlul prin sondaj se referă atât la repere din cadrul gestiunilor materiale 
a căror evidenţă analitică se ţine calitativ-valoric pe fiecare fel de material, produs etc. cât şi la 
cele din cadrul cheltuielilor. La gestiunile a căror evidenţă analitică se ţine global valoric reperele 
nu se pot controla prin sondaj. Reperele ce se controlează prin sondaj trebuie să fie cele mai 
reprezentative în gestiune. Această calitate o au acelea care sunt susceptibile sustragerilor, se pot 

utiliza în consumul individual, au o largă şi intensă circulaţie în gestiune şi ca atare riscul 
producerii unor erori la primirea şi eliberarea lor poate fi mare, deţin o pondere însemnată din 
punct de vedere cantitativ şi valoric, au o dinamică în creştere a pierderilor pe o perioadă mai 
mare de timp etc. 


2.1.4. Analiza economico-financiară 

Analiza economico-financiară este un instrument metodologic sistematic, utilizat de 
controlul financiar care, pentru cunoaşterea rezultatelor obţinute în îndeplinirea programelor de 
activitate şi a factorilor care le-au influenţat, pe baza unei documentări multilaterale descompune 
activitatea controlată pe elemente constitutive şi studiază raporturile existente între acestea. Prin 
analiza economico-financiară se studiază modul de realizare a sarcinilor stabilite, factorii şi 
influenţele acestora asupra activității economice, posibilităţile de descoperire şi mobilizare a 
rezervelor interne. 

Analiza cercetează activitatea economică şi financiară, considerată ca un complex de 
legături cauzale şi factori. Pentru control reprezintă importanţă, stabilirea locului în care îşi au 
izvorul factorii a căror acţiune a determinat rezultate negative şi, în special, a celor interni, cu 
ajutorul cărora se pot aprecia rezultatele activităţii prin prisma efortului propriu al agentului 
economic. În consecință, analiza economico-financiară se utilizează ca instrument corelat 
procedeelor de control în funcţie de obiectivele care se urmăresc. 

Tehnica generală de analiză economico-financiară pentru un obiectiv delimitat (fenomen 
economic) presupune determinarea: elementelor structurale (părțile componente) ale fenomenului 
economic; factorilor (forţele motrice ce determină fenomenul) care se stabilesc succesiv de la cei 
cu acţiune directă spre cei care acționează indirect (descompunerea în trepte); corelaţiei dintre 
fiecare factor şi fenomenul analizat diferiți factori care acţionează, cauză şi efect (raporturile de 
condiționare); influenţele diferitelor elemente sau factori. 

Analiza economico-financiară implică modalități sau tehnici de cercetare a activităţii 
economico-financiare sub aspect calitativ şi cantitativ. Modalităţi de analiză calitativă vizează 
esența activităţii economico-financiară, depistarea legăturilor cauzale dintre fenomene, iar 
modalităţile cantitative de cercetare au ca obiect cuantificarea influențelor sau factorilor care 
explică fenomenul economico-financiar. 

Analiza economico-financiară se efectuează prin modalităţi sau prin tehnici cum sunt: 

a) tehnici de stabilire a relaţiilor cauzale între fenomene ca de exemplu: concordanța între 
obiectivul cercetat şi împrejurările sau condițiile în care s-a desfăşurat; diferenţele unei 
împrejurări sau condiţii în care apare sau lipseşte un fenomen, prezentă într-un caz şi absentă în 
altul; variația concomitentă, adică unei anumite variații a unui fenomen ce îi urmează o anumită 
variaţie a unui alt fenomen; 

b) diviziunea şi descompunerea, ca modalitate de analiză care asigură profunzimea 
studierii activităților economico-financiare, localizarea abaterilor şi cauzelor lor în timp şi spaţiu. 
Diviziunea în timp permite stabilirea abaterilor de la tendinţa generală de desfăşurare a 
activităților controlate, de la ritmicitatea proiectată. Descompunerea pe elemente componente, 
permite aprofundarea activităţii economico-financiare ce se controlează şi măsurarea legăturilor 
cauzale ale factorilor; 

c) gruparea, adică despărţirea operaţiilor controlate în grupe omogene după una sau mai 
multe caracteristici, în funcţie de scopul urmărit; 

d) substituirea în lanţ sau modificarea diferențelor se aplică în cazul relațiilor de tip 
determinist, care îmbracă forma matematică a produsului sau raportului (proporționalitate directă 
sau inversă). În cadrul relaţiei de doi sau mai mulţi factori se folosesc valorile din baza de 
comparaţie şi cele efective, stabilindu-se diferenţa tuturor factorilor şi apoi, prin substituire, 

treptată, influența fiecărui factor în parte. Această modalitate implică trei reguli: aşezarea 
factorilor în ordinea de analiză, adică se substituie întâi factorul cantitativ şi apoi cel calitativ; 
substituirea se face succesiv; un factor substituit se menţine ca atare în operațiile ulterioare; 

e) balanţa elementelor şi modificării lor, ca modalitate de analiză, se utilizează când între 
elementele fenomenului controlat sunt relaţii de sumă şi diferență. Legăturile bilanţiere oglindesc 
cantitativ interdependenţa elementelor fenomenului respectiv, fapt care face posibilă compararea 
elementelor balanței (valorile efective sau cele din perioada de bază) şi scoaterea la iveală a 
cauzelor care au determinat modificarea unui rezultat. 


2.2. Finalizarea acţiunilor de control 


2.2.1. Măsuri de valorificare a constatărilor controlului financiar 

Controlul financiar nu se limitează la constatarea lipsurilor, deficienţelor şi abaterilor. 
Controlul de constatare este urmat obligatoriu de controlul de remediere definitivă a neajunsurilor 
şi abaterilor constatate. O acţiune de control nu este considerată încheiată până nu se lichidează 
toate deficienţele constatate şi se stabilesc măsuri care duc la îmbunătăţirea practică a activităţii 
economico-financiare. Controlul acţionează pentru soluționarea concretă, operativă a problemelor, 
iar acolo unde sunt abuzuri, unde sunt încălcate legile, în conformitate cu prevederile şi drepturile 
legale, controlul ia măsuri inclusiv pentru sancţionarea celor vinovaţi. 

Finalizarea acțiunilor de control financiar, respectiv valorificarea constatărilor făcute, 
depinde de organul de control care a exercitat controlul, de conducerea agentului economic şi de 
aplicarea soluţiilor corespunzătoare, în funcție de natura activităţii şi deficienţelor sau a rezervelor 
de îmbunătăţire constatate. 


2.2.2. Stabilirea răspunderii, ca modalitate da finalizare a controlului 
financiar 

Răspunderea disciplinară 

Persoanele încadrate în muncă au datoria de a realiza corespunzător şi la timp obligațiile 
ce le revin la locul de muncă, de a acţiona conştiincios pentru sporirea eficienţei şi îmbunătățirea 
calităţii produselor, de a respecta obligaţiile ce decurg din contractele de muncă, regulamentele de 
organizare şi funcţionare a unităţilor, precum şi dispoziţiile primite din partea şefilor ierarhici. 

Organul de conducere (consiliile de administraţie) au obligaţia de a stabili măsuri privind: 
desfăşurarea normală a activităţii; creşterea eficienţei; protecția patrimoniului; asigurarea plăţii 
salariilor; îmbunătăţirea condiţiilor de muncă; prevenirea producerii pierderilor de muncă şi a 
perturbării activităţii; prevenirea abaterilor de la ordinea şi disciplina muncii, a neglijenței şi a 
risipei. 

Încălcarea cu vinovăţie de către persoana încadrată în muncă a obligaţiilor sale, inclusiv a 
normelor de comportare, constituie abatere disciplinară care atrage răspunderea cu caracter 
disciplinar. 

Abaterile disciplinare se sancţionează, după caz, cu: 

> mustrare; 

> avertisment; 

> diminuarea temporară a salariului de încadrare; 

> reducerea indemnizaţiei de conducere; 

> retrogradare în funcţie; 
> desfacerea disciplinară a contractului de muncă. 


Răspunderea contraventională (administrativă) — norme generale 


Contravenţia est fapta săvârşită cu vinovăţie, care reprezintă un pericol social mai redus 
decât infracţiunea şi este prevăzută şi sancționată ca atare prin legi sau prin acte normative. 

Contravenţiile se sancţionează cu avertisment sau cu amendă. 

Sancţiunile se aplică persoanelor fizice care au săvârşit contravenţiile. Amenzile aplicate 
persoanelor juridice vor fi imputate de acestea persoanelor fizice vinovate. 

Prin avertisment se atrage atenţia contravenientului asupra pericolului faptei săvârşite şi 1 
se recomandă ca pe viitor să se respecte dispoziţiile legale. Avertismentul se aplică în cazurile în 
care fapta este de mică importanţă şi se apreciază ca acela care a săvârşit-o nu o va mai repeta 
chiar fără aplicarea unei amenzi. Avertismentul se poate aplica chiar dacă actul normativ de 
stabilire şi sancționare a contravenţiei nu prevede aceasta sancţiune. 

Amenda are caracter administrativ. Amenzile se fac venit la bugetul de stat. Dacă aceeaşi 
persoană a săvârşit mai multe contravenţii sancţionate cu amendă, sancţiunea se aplică pentru 
fiecare contravenţie în parte. Când contravențiile au fost constatate prin acelaşi proces-verbal, 
amenzile totalizate potrivit dispozițiilor nu pot depăşi dublul maximului prevăzut prin actul 
normativ pentru contravenţia cea mai gravă. În cazul în care la săvârşirea unei contravenţii au luat 
parte mai multe persoane, sancţiunea se aplică fiecărui participant, separat. 

Fapta prevăzută de lege sau alt act normativ ca fiind contravenţie se sancţionează chiar 
daca este săvârşită fără intenție, în afara de cazul în care prin actul normativ se dispune altfel. Nu 
constituie contravenţie fapta săvârşită în stare de legitima apărare, din cauza unei întâmplări ce nu 
putea fi prevăzută sau înlăturată, precum şi aceea săvârşită din constrângere, eroare de fapt sau în 
stare de necesitate. De asemenea, nu constituie contravenţie fapta săvârşită de o persoana care din 
cauza stării mintale sau a vreunei infirmități nu poate răspunde de fapta imputată. 

Aplicarea sancțiunii pentru contravenţii se prescrie in termen de 3 luni de la data săvârșirii 
faptei. În cazul contravenţiilor la normele privind impozitele, taxele, primele de asigurare prin 
efectul legii şi disciplina financiară, aplicarea sancţiunii se prescrie în termen de 1 an de la data 
săvârşirii faptei. 

Executarea sancțiunii se prescrie, dacă procesul-verbal de constatare a contravenției, 
precum şi, când este cazul, înştiințarea de plată a amenzii nu au fost comunicate celui sancționat 
în termen de o lună de la data aplicării sancţiunii. Executarea sancțiunii se prescrie, de asemenea, 
în termenul de 1 an de la data aplicării ei, chiar dacă contravenientul a exercitat calea de atac. 

Contravenţia se constată printr-un proces-verbal de constatare şi sancţionare a 
contravenţiei, prin care se aplică amenda şi se stabileşte, în situaţia în care săvârşirea contravenţiei 
a pricinuit o pagubă şi există tarif de evaluare a acesteia, despăgubire pe bază de tarif. Dacă 
agentul constatator nu este în drept să aplice şi sancţiunea, procesul-verbal de constatare şi 
sancţionare a contravenţiei se trimite organului competent, care aplică sancţiunea prin rezoluția de 
proces-verbal, stabilind şi despăgubirea. 

În cazul in care contravenientul achită pe loc agentului constatator jumătate din minimul 
amenzii prevăzute în actul normativ pentru fapta săvârşită, iar prin contravenţie nu s-a cauzat o 
pagubă şi nu există lucruri supuse confiscării, procesul-verbal nu se mai încheie şi orice urmărire 
încetează. Plata amenzii se face contra chitanţa, în care se va specifica contravenţia pentru care a 
fost încasată amenda. 

Împotriva procesului-verbal de constatare a contravenţiei se poate face plângere în termen 
de 15 zile de la data comunicării acestuia. Plângerea se face la organul din care face parte organul 
constatator. 


Răspunderea materială 
Trăsături, condiții şi forme ale răspunderii materiale 

Persoanele încadrate în muncă răspund pentru pagubele aduse patrimoniului agentului 

economic din vina şi în legătură cu munca sa. 

Răspunderea materială prezintă unele trăsături specifice şi anume: 
este proprie persoanelor încadrate în muncă; 
este, de regulă, limitat la paguba efectivă, neincluzând foloasele nerealizate în unitate; 
se întemeiază exclusiv pe culpă (vinovăţie); 
presupune o procedură specială; 
nu poate funcționa în comun cu răspunderea agentului economic. 


YVYYVY 


Pentru ca răspunderea materială să aibă loc trebuie îndeplinite cumulativ câteva condiții: 

> între autorul pagubei şi unitatea păgubită să fi existat un raport juridic de muncă la data 
săvârşirii faptei cauzatoare de pagubă; contact de muncă, contact de ucenicie, 
eventuale contracte de muncă în formă nescrisă; 

> fapta cauzatoare a pagubei să aibă caracter ilicit, să fie personală şi în legătură cu 
munca; 

> prin fapta ilicită, autorul să fi produs o pagubă materială, de regulă, localizată în 
patrimoniul localității în care a încadrat. Existența pagubei este elementul caracteristic 
al răspunderii materiale, întrucât fapta ilicită este un element comun şi al altor 
răspunderi (penală, disciplinară, contravențională). Inexistența pagubei face imposibilă 
stabilirea răspunderii materiale. 

> să existe un raport de cauzalitate între fapta ilicită şi pagubă; fapta ilicită precede şi 
determină paguba care apare ca un efect al faptei ilicite. Paguba unităţii este cauzată în 
mod nemijlocit de fapta celui încadrat. Sunt însă situații în care paguba unităţii 
reprezintă efectul indirect al faptei ilicite; 

> persoana să fi săvârşit fapta cu vinovăţie, sub formă comisivă sau omnisivă. Vinovăţia 
implică conştiinţa încălcării unor relaţii sociale şi se întemeiază pe discernământul 
autorului, pe posibilitatea acestuia de a prevedea consecinţele propriei sale fapte. 


Formele răspunderii materiale sunt: individuală, comună, solidară, subsidiară. 

Răspunderea individuală impune persoanei încadrate obligaţia de a repara singură şi în 
întregime paguba cauzată unităţii prin fapta sa personală şi din vinovăția proprie. 

Răspunderea comună se stabileşte atunci când există o singură pagubă şi mai mulți 
autori. Paguba se fracțţionează între coautori în funcţie de contribuţia fecăruia la producerea ei, 
adică de faptele personale şi vinovăția proprie. În situaţiile în care gradul de participare al fiecărui 
coautor la producerea pagubei nu poate fi determinat, răspunderea fiecărei persoane se stabileşte 
proporţioal cu salariul de la data constatării pagubei şi dacă este cazul, pentru pagubele din 
gestiuni, şi în funcţie de timpul lucrat de al ultima inventariere a bunurilor. 

Răspunderea solidară constă în obligația mai multor persoane de a executa aceeaşi 
datorie, fiecare pentru totalitatea datoriei. Prin acest procedeu este înlăturată posibilitatea divizării 
unei datorii între debitori, astfel încât fiecare dintre ei rămâne obligat pentru întreaga datorie. 
Răspunderea solidară nu se prezumă, ea este rezultatul vinovăţiei părților, deci o răspundere 
convenţională. Răspunderea solidară se caracterizează prin aceea că: 

> fiecare debitor poate fi constrâns pentru totalitatea datoriei; 

> plata făcută de unul dintre debitori anulează obligaţiile celorlalți față de unitatea 

păgubită; 

> unitatea poate urmări pe oricare dintre debitorii solidari, fără ca acesta să poată opune 

beneficiul de diviziune; 

> urmărirea unui debitor solidar întrerupe prescripţia în contra tuturor codebitorilor; 

> codebitorul solidar, în contra căruia unitatea a pornit acţiunea, poate opune toate 
excepţiile care îi sunt personale şi acelea care sunt comune tuturor debitorilor, în afara 
celor strict personale; 

> obligaţia solidară se împarte de drept între debitori, fiecare dintre ei nu este dator unul 
faţă de altul decât numai pentru partea sa. 


Răspunderea subsidiară se stabileşte atunci când paguba este produsă de mai multe 
persoane, dar gradul lor de participare nu este identic sau similar ori unele dintre acțiunile 
deficitare nu constituie o cauză nemijlocită a pagubei ci numai un prilej. Răspunderea subsidiară 
este acea formă de răspundere materială în care persoana vinovată a produs paguba în mod 
indirect, a înlesnit — o, prin nerespectarea unor obligaţii de serviciu. Răspunderea subsidiară este 
precedată şi condiționată de răspunderea directă. În toate cazurile însă persoana răspunde în 
subsidiar pentru o faptă proprie. Dacărăspunderea principală, directă este anulată, dispare şi 
răspunderea subsidiară corelativă. 


Răspunde subsidiar persoana încadrată în muncă care prin fapta sa ilicită: 

a) a înlesnit păgubirea unităţii de către o altă persoană în mod direct. Această situație de 
răspundere se referă la pagubele produse în gestiuni; 

b) a determinat plata unei sume nedatorate, predarea unui bun ori restaurarea unui 
serviciu necuvenit, către o altă persoană, ce are calitatea de beneficiară, iar recuperarea de la 
aceasta nu mai este posibilă din cauză că este insolvabilă, a dispărut, a decedat fără a lăsa avere 
urmăribilă, s-a prescris dreptul la acţiune sau la executare silită etc. Beneficiarii plăţilor 
nedatorate, a bunurilor primite sau serviciilor prestate pot fi persoane încadrate în aceeaşi unitate 
cu cel care a determinat plata, remiterea sau prestaţia nelegală sau terţe persoane fizice sau 
Juridice; 

c) a dovedit neglijență datorită căreia unitatea a fost păgubită prin furt comis de alte 
persoane, numai dacă paguba nu a putut fi recuperată de la autorul infracțiunii. 


Răspunderea penală 
Răspunderea penală are ca temei infracţiunea, adică fapta care prezintă pericol social, 


săvârşită cu vinovăţie şi prevăzută de legea penală. 
Infracţiunea este fapta care prezintă pericol social, săvârşită cu vinovăţie şi prevăzută de 
legea penală. Infracţiunea este singurul temei al răspunderii penale. 


2.3. Executarea silită 

În cazul în care debitorul nu îşi plăteşte de bunăvoie obligaţiile bugetare datorate, organele 
de executare silită, pentru stingerea acestora, vor proceda la acţiuni de executare silită. 

Executarea silită se desfăşoară până la stingerea creanţelor bugetare înscrise în titlul 
executoriu, inclusiv a dobânzilor, penalităţilor de întârziere şi altor penalităţi ori a altor sume, 
datorate sau acordate potrivit legii prin acesta, precum şi a cheltuielilor de executare. 

Capitolul III 
CONTROLUL FINANCIAR PROPRIU AL INSTITUȚIILOR 
PUBLICE ȘI AGENȚILOR ECONOMICI 


3.1. Obiectivele generale ale controlului intern 

Controlul intern are următoarele obiective generale: 

> realizarea, la un nivel corespunzător de calitate, a atribuţiilor instituţiilor publice, 
stabilite în concordanţă cu propria lor misiune, în condiţii de regularitate, eficacitate, 
economicitate şi eficiență; 

> protejarea fondurilor publice împotriva pierderilor datorate erorii, risipei, abuzului sau 
fraudei; 

> respectarea legii, a reglementărilor şi deciziilor conducerii; 

> dezvoltarea şi întreținerea unor sisteme de colectare, stocare, prelucrare, actualizare şi 
difuzare a datelor şi informaţiilor financiare şi de conducere, precum şi a unor sisteme 
şi proceduri de informare publică adecvată prin rapoarte periodice. 


3.2. Controlul financiar preventiv 

Scopul controlului financiar preventiv şi categoriile de operațiuni asupra cărora se 
exercită 

Controlul financiar preventiv are drept scop identificarea proiectelor de operațiuni 
(denumite in continuare operaţiuni) care nu respectă condițiile de legalitate şi regularitate şi/sau, 
după caz, de încadrare în limitele şi destinaţia creditelor bugetare şi de angajament şi prin a căror 
efectuare s-ar prejudicia patrimoniul public şi/sau fondurile publice. 

Obiectul controlului financiar preventiv 

Fac obiectul controlului financiar preventiv proiectele de operaţiuni care vizează, în 
principal: 

a) angajamente legale şi bugetare; 

b) deschiderea şi repartizarea de credite bugetare; 

c) modificarea repartizării pe trimestre şi pe subdiviziuni ale clasificaţiei bugetare a 
creditelor aprobate, inclusiv prin virări de credite; 

d) efectuarea de plăţi din fonduri publice; 

e) efectuarea de încasări în numerar; 

f) vânzarea, gajarea, concesionarea sau închirierea de bunuri din domeniul privat al 
statului sau al unităţilor administrativ-teritoriale; 

g) concesionarea sau închirierea de bunuri din domeniul public al statului sau al unităților 
administrativ-teritoriale; 

h) alte tipuri de operaţiuni, stabilite prin ordin al ministrului finanţelor. 

3.2.1. Organizarea controlului financiar preventiv propriu 

Controlul financiar preventiv se organizează, de regulă, în cadrul compartimentelor de 
specialitate financiar-contabilă. În raport de natura operaţiunilor, conducătorul entității publice 
poate decide extinderea acestuia şi la nivelul altor compartimente de specialitate în care se 
inițiază, prin acte juridice, sau se constată obligaţii de plată sau alte obligaţii de natură 
patrimonială. 

Controlul financiar preventiv se exercită, prin viză, de persoane din cadrul 
compartimentelor de specialitate desemnate în acest sens de către conducătorul entității publice. 
Actul de numire, va cuprinde limitele de competenţă în exercitarea acestuia. Persoanele care 
exercită controlul financiar preventiv sunt altele decât cele care aprobă şi efectuează operaţiunea 
supusă vizei. 

Viza de control financiar preventiv se exercită prin semnătura persoanei desemnate şi prin 
aplicarea sigiliului personal, care va cuprinde următoarele informaţii: denumirea entității publice; 
menţiunea “vizat pentru control financiar preventiv”; numărul sigiliului (numărul de identificare a 
titularului acestuia); data acordării vizei (an, luna, zi). 

Termenul pentru pronunțare (acordarea/refuzul vizei) se stabileşte, prin decizie internă, de 
conducătorul entității publice în funcţie de natura şi complexitatea operaţiunilor cuprinse în 
Cadrul general şi/sau specific al operaţiunilor supuse controlului preventiv. 


3.2.2. Organizarea controlului financiar preventiv delegat 

În calitatea sa de organ de specialitate al Guvernului în domeniul finanţelor, Ministerul 
Economiei şi Finanţelor poate exercita, prin controlori delegați numiţi de ministrul finanţelor 
publice, controlul preventiv la unele entităţi publice asupra unor operaţiuni care pot afecta 
execuţia în condiţii de echilibru a bugetelor sau care sunt asociate unor categorii de riscuri 
determinate prin metodologia specifica analizei riscurilor. 

Controlul preventiv delegat se exercita la nivelul ordonatorilor principali de credite ai 
bugetelor prevăzute la art. 1 alineatul (2) din Legea nr. 500/2002. De asemenea, ministrul 
finanţelor publice numeşte unul sau mai mulţi controlori delegați pentru operaţiunile derulate prin 
bugetul trezoreriei statului, pentru operaţiuni privind datoria publica si pentru alte operaţiuni 
specifice Ministerului Economiei şi Finanţelor. 

Prin excepţie de la aceasta regula, în temeiul art. 30 din Ordonanţa Guvernului nr. 
119/1999, cu modificările şi completările ulterioare, prin ordin, ministrul finanţelor publice poate 
decide exercitarea controlului financiar preventiv delegat şi asupra operațiunilor finanţate sau 
cofinanţate din fonduri publice ale unor ordonatori secundari sau terțiari de credite sau ale unor 
persoane juridice de drept privat, dacă prin aceştia se derulează un volum ridicat de credite 
bugetare şi/sau de angajament sau părți semnificative din programele aprobate, iar operaţiunile 
presupun un grad ridicat de risc. 

Controlul financiar preventiv delegat se organizează şi se exercită de către Ministerul 
Economiei şi Finanţelor prin controlori delegați. 

3.3. Controlul financiar de gestiune 

Obiectivele controlului financiar de gestiune 

Controlul financiar de gestiune, ca formă a controlului propriu este control financiar 
ulterior care urmăreşte respectarea dispoziţiilor legale cu privire la gestionarea şi gospodărirea 
mijloacelor materiale şi băneşti pe baza documentelor înregistrate în evidenţa tehnico-operativă şi 
în contabilitate. 

Capitolul IV 


CONTROLUL FINANCIAR DE STAT EXECUTAT DE 
MINISTERUL ECONOMIEI ȘI FINANȚELOR 


4.1. Obiective ale controlului financiar de stat 

Controlul financiar al statului cuprinde în sfera sa administrarea utilizarea mijloacelor 
financiare publice, precum şi respectarea reglementărilor financiar-contabile în activitatea 
desfăşurată de către agenţii economici (regii autonome, societăţi comerciale etc.) în legătură cu 
îndeplinirea obligaţiilor acestora faţă de stat. 


4.1.1. Organizarea controlului financiar de stat 

Organul central al puterii executive care aplică strategia şi programul guvernului în 
domeniul orientării economiei şi finanţelor publice este Ministerul Economiei şi Finanţelor. 
Acest minister exercită administraţia generală a finanţelor publice şi acţionează pentru stimularea 
desfăşurării activităţii economice pe criterii de eficienţă şi echilibru economic, prin folosirea 
instrumentelor economice, financiar şi monetar-valutare, în conformitate cu cerinţele economie de 
piaţă prin stimularea liberei iniţiative la nivel macro. De asemenea, acționează pentru crearea 
cadrului concurenţei loiale în economie şi supraveghează respectarea prevederilor legale în 
domeniul concurenţei. 

O atribuţie principală a Ministerului Economiei şi Finanţelor constă în aceea că exercită, 
prin organele sale, controlul şi supravegherea financiară a regiilor autonome şi a societăților 
comerciale, precum şi a celorlalţi agenţi economico-sociali. În îndeplinirea acestor atribuţii, 
Ministerul Economiei şi Finanţelor are dreptul să dea, ca urmare a controlului, dispoziții 
obligatorii pentru luarea măsurilor de respectare a legii şi ia măsuri pentru aplicarea sancţiunilor 
legale. 

Ministerul Economiei şi Finanţelor efectuează, prin aparatul specializat, în numele 
statului, controlul administrării şi utilizării mijloacelor financiare ale organelor centrale şi locale 
ale administraţiei de stat precum şi ale instituțiilor de stat, al respectărilor reglementărilor 
financiar-contabile în evidenţa desfăşurată de către regiile autonome, societățile comerciale şi alți 
agenţi economic în legătură cu îndeplinirea obligaţiilor față de stat. Tot prin acest aparat 
specializat acționează operativ pentru prevenire şi combaterea fraudelor, contravenţiilor şi 
infracțiunilor la regimul fiscal, vamal şi de preţuri. 


4.1.2. Rolul Ministerului Economiei şi Finanţelor în desfăşurarea 
activităţii Guvernului României 

Ministerul Economiei şi Finanţelor este instituţia de maximă importanță, cu rol de sinteză 
în desfăşurarea activităţii structurilor economice, financiare şi fiscale din România. 

Rolul Ministerului Economiei şi Finanţelor este acela de constituire şi gestionare generală 
a resurselor financiare publice printr-un sistem complex de bugete: bugetul de stat; bugetul 
asigurărilor sociale de stat; bugetele locale; bugetele fondurilor speciale; bugetele fondurilor 
externe nerambursabile; al trezoreriei statului şi altor instituţii publice cu caracter autonom. 
Aceasta activitate se desfăşoară conform legii, cu asigurarea echilibrului bugetar şi aplicarea 
politicii financiare a statului. La baza elaborării si execuţiei acestor bugete stau principiile 
universalităţii, publicităţii, unităţii, anualităţii, specializării bugetare şi unității monetare. 

În acest sens, Ministerul Economiei şi Finanţelor asigură încasarea în numerar şi prin 
conturi a veniturilor stipulate de aceste bugete si efectuează operaţiunile de trezorerie privind 
împrumuturile guvernamentale. La determinarea cheltuielilor publice, Ministerul Economiei şi 
Finanţelor are în vedere politica financiara a statului, numărul de salariaţi, reţeaua de instituţii 
publice în funcţiune, cele care urmează a se înființa, folosirea bazei tehnice existente cu maxima 
eficacitate. De asemenea, principalele direcţii de utilizare a fondurilor publice sunt îndreptate 
către: sectorul social (învăţământ, sănătate, ocrotiri şi asigurări sociale, cultura, arta, tineret şi 
sport, refacerea si ocrotirea mediului înconjurător); susținerea programelor de cercetare; sectorul 
economic (investiţii şi alte acțiuni economice de interes public, subvenţii, facilități etc.); sectorul 
de apărare a tarii, ordinii publice şi siguranței naționale; administraţia publică centrală şi locală; 
dobânzile aferente datoriei publice şi cheltuielile determinate de emisiunea şi plasarea valorilor 
mobiliare. 

Ministerul Economiei şi Finanţelor acţionează prin mijloace specifice pentru combaterea 
si eliminarea evaziunii fiscale şi a corupției şi înfăptuieşte politica vamală a ţării. De asemenea, 
coordonează şi supraveghează activitatea în domeniul loteriilor de stat, eliberează licenţe, în 
condiţiile legii, pentru practicarea jocurilor de noroc şi coordonează şi supraveghează activitatea 
de asigurare şi reasigurare din România. 


4.1.3. Organizarea şi funcţionarea Ministerului Economiei şi Finanţelor 

Ministerul Economiei şi Finanţelor se organizează şi funcționează în baza Hotărârii de 
Guvern nr. 386 din 25 aprilie 2007, ca organ de specialitate al administraţiei publice centrale, în 
subordinea Guvernului, care aplica strategia şi Programul de guvernare în domeniul economiei şi 
finanţelor publice, prin reorganizarea Ministerului Finanţelor Publice şi prin preluarea activităţii 
în domeniul economiei de la Ministerul Economiei şi Comerţului, care îşi încetează activitatea. 

Ministerul Economiei şi Finanţelor este minister cu rol de sinteză şi are personalitate 
Juridică. 

Sediul Ministerului Economiei şi Finanţelor este în municipiul Bucureşti, str. Apolodor, 
nr. 17, sectorul 5. 

Ministerul Economiei şi Finanţelor contribuie în mod eficient, transparent şi orientat la 
elaborarea şi implementarea strategiei şi a Programului de guvernare în domeniul finanţelor 
publice, în exercitarea administrării generale a finanţelor publice, asigurând utilizarea pârghiilor 
financiare şi valutare în concordanţă cu cererile economiei de piață pentru stimularea inițiativei 
agenților economici. 

Principiile care stau la baza activităţii Ministerului Economiei şi Finanţelor sunt: 

a) coerenta, stabilitatea şi predictibilitatea în domeniul economiei şi al finanţelor publice 
pe termen mediu; 

b) armonizarea cadrului legislativ cu reglementările Uniunii Europene; 

c) întărirea autorităţii instituţiei; 

d) perfecționarea managementului fondurilor publice; 

e) transparenta activităţii în toate domeniile sale de activitate; 

f) colaborarea cu partenerii sociali; 

g) asigurarea unui mediu de afaceri concurential şi predicuibil. 

Ministerul Economiei şi Finanţelor are structura organizatorică, formată din direcţii 
generale şi direcţii. În cadrul acesteia, prin ordin al ministrului economiei şi finanţelor, se pot 
organiza direcţii în cadrul unor direcții generale, precum şi servicii, birouri, compartimente şi 
colective temporare şi se poate stabili numărul total al posturilor, numărul posturilor de conducere 
şi numărul posturilor de execuţie, în condiţiile legii. 

Personalul Ministerului Economiei şi Finanţelor este compus din demnitari şi asimilați ai 
acestora, funcționari publici, cu funcții publice generale sau specifice, şi din personal contractual. 

Numărul maxim de posturi pentru aparatul propriu al Ministerului Economiei şi 
Finanţelor este de 2.447, exclusiv demnitarii şi posturile aferente cabinetului ministrului. Numărul 
de posturi al aparatului propriu al Ministerului Economiei şi Finanţelor poate fi modificat prin 
redistribuirea de posturi de la direcțiile generale ale finanţelor publice judeţene şi a municipiului 
Bucureşti, cu excepţia structurilor de administrare, prin ordin al ministrului economiei şi 
finanţelor. 

Pe lângă Ministerul Economiei şi Finanţelor funcționează activitatea de tipărire şi difuzare 
a publicatiei "Revista Finanţe Publice şi Contabilitate”, finanțată integral din venituri proprii. 

Pe lângă Ministerul Economiei şi Finanţelor funcționează activitatea "Organizarea 
examenului pentru dobândirea calităţii de consultant fiscal”, finanțată integral din venituri proprii. 
Examenul pentru atribuirea calităţii de consultant fiscal se organizează de Ministerul Economiei şi 
Finanţelor, în baza unui regulament aprobat prin ordin al ministrului. 

Atribuțiile, sarcinile şi răspunderile personalului din aparatul propriu al Ministerului 
Economiei şi Finanţelor se stabilesc prin regulamentul de organizare şi funcţionare a ministerului, 
aprobat prin ordin al ministrului economiei şi finanţelor. 

Statul de funcții pentru aparatul propriu al Ministerului Economiei şi Finanţelor se aproba 
de către ministrul economiei şi finanţelor. 

Atribuţiile, sarcinile şi răspunderile personalului din aparatul propriu al Agenţiei Naţionale 
de Administrare Fiscală se stabilesc prin regulamentul de organizare şi funcționare a Agenţiei 
Naţionale de Administrare Fiscală, aprobat prin ordin al preşedintelui Agenţiei Naţionale de 
Administrare Fiscală, cu aprobarea prealabilă a ministrului economiei şi finanţelor. 

Statul de funcţii pentru aparatul propriu al Agenţiei Naţionale de Administrare Fiscală se 
aproba de către preşedintele Agenţiei Naţionale de Administrare Fiscală, cu aprobarea prealabilă a 
ministrului economiei şi finanţelor. 

Atribuţiile, sarcinile şi răspunderile personalului din unităţile subordonate Ministerului 
Economiei şi Finanţelor, preluate ca urmare a aplicării prevederilor Ordonanţei de urgenta a 
Guvernului nr. 25/2007 şi ale Ordonanţei de urgenta a Guvernului nr. 29/2007, precum şi statele 
de funcții corespunzătoare, în cazul în care se impune întocmirea lor, se aproba de către 
conducătorii acestor unităţi, cu aprobarea prealabilă a ministrului economiei şi finanţelor. 

Atribuţiile, sarcinile şi răspunderile unităţilor teritoriale ale Ministerului Economiei şi 
Finanţelor se stabilesc prin regulamentul de organizare şi funcţionare, aprobat prin ordin al 
ministrului economiei şi finanțelor, care va cuprinde şi propunerea preşedintelui Agenţiei 
Naţionale de Administrare Fiscală pentru structurile din cadrul direcțiilor generale ale finanţelor 
publice judeţene şi al Direcţiei Generale a Finanţelor Publice a Municipiului Bucureşti, cu 
atribuţii de administrare a veniturilor bugetare, denumite în continuare structuri de administrare. 


4.2. Agenţia Naţională de Administrare Fiscală 

La începutul unui nou mileniu, Administraţiile Fiscale din toată lumea sunt confruntate, 
mai mult sau mai puţin, cu aceleaşi progrese şi speranţe, în continuă schimbare, fiind influențate 
în special de fenomenul globalizării şi al creşterii vitezei de transmitere a fluxurilor 
informaţionale. Acestea sunt impuse de amplificarea pretențiilor contribuabililor, ceea ce 
determină o cerere crescută pentru un serviciu eficient, orientat spre client, un management 
transparent şi accesul liber la informaţie. 

Tendinţa persistentă către mondializare atrage după sine o creştere semnificativă în 
magnitudinea şi complexitatea investițiilor, tranzacţiilor internaţionale şi  prestațiilor 
internaţionale, inclusiv în forma "dematerializată”. Efectul principal al globalizării în plan fiscal 
este că dificultatea controlului preţurilor de transfer capătă pondere tot mai mare. Noile 

oportunități pentru comerţul electronic vor forţa Administraţiile Fiscale să se lupte cu intrebarea : 
ce ar trebui impozitat şi unde va fi plasată povara fiscală, cu consecinţe negative asupra eficienţei 
administrării veniturilor fiscale. 


4.2.1. Dispoziţii generale şi principalele obiective şi atribuţii 

Agenţia Naţională de Administrare Fiscală se organizează şi funcţionează ca organ de 
specialitate al administraţiei publice centrale, instituție publică cu personalitate juridică, în 
subordinea Ministerului Economiei şi Finanţelor, finanțată de la bugetul de stat. 

În subordinea Agenţiei Naţionale de Administrare Fiscală se organizează şi funcţionează 
Garda Financiară, Autoritatea Naţională a Vămilor, direcțiile generale ale finanţelor publice 
judeţene, Direcţia Generală a Finanţelor Publice a Municipiului Bucureşti şi Direcţia generală de 
administrare a marilor contribuabili. 


Agenţia Naţională de Administrare Fiscală are următoarele obiective principale: 

a) colectarea veniturilor bugetului de stat, reprezentând impozite, taxe şi alte venituri ale 
bugetului de stat, conform competenţelor, precum şi a veniturilor bugetului asigurărilor sociale de 
stat, bugetului asigurărilor pentru şomaj, bugetului fondului național unic de asigurări sociale de 
sănătate, reprezentând contribuţia de asigurări sociale, contribuţia de asigurări pentru şomaj, 
contribuţia pentru asigurări sociale de sănătate, contribuţia de asigurări pentru accidente de muncă 
şi boli profesionale, datorate de plătitori, persoane juridice şi persoane fizice, care au calitatea de 
angajator sau asimilați ai acestora şi alte persoane care au obligaţii faţă de bugetul de stat; 

b) aplicarea unitară a prevederilor legislației privind impozitele, taxele, contribuţiile 
sociale şi alte venituri bugetare în domeniul său de activitate; 

c) exercitarea prerogativelor stabilite de lege prin aplicarea unui tratament echitabil tuturor 
contribuabililor; 

d) aplicarea în domeniul vamal a măsurilor specifice rezultate din Programul de guvernare 
şi din legislaţia în domeniul vamal; 

e) dezvoltarea asistenţei contribuabililor în vederea îmbunătăţirii nivelului de informare al 
acestora şi aplicării unitare a prevederilor legislaţiei privind impozitele, taxele, contribuțiile 
sociale şi alte venituri bugetare. 


4.3. Autoritatea Naţională a Vămilor 
Autoritatea Naţională a Vămilor funcționează ca organ de specialitate al administraţiei 
publice centrale, cu personalitate juridică, în subordinea Ministerului Economiei şi Finanţelor — 
Agenţia Naţională de Administrare Fiscală, având în componenţă 10 direcţii regionale vamale. 
Pentru promovarea intereselor României, din punct de vedere vamal precum şi pentru o 
mai bună conlucrare cu forurile internaţionale, Autoritatea Naţională a Vămilor are reprezentanţi 
permanenţi la Misiunea României pe lângă Uniunea Europeană sau in cadrul altor organisme 
internaţionale, asigurându-se astfel o legatură operativă pe probleme vamale. 
4.3.2. Organizarea şi funcţionarea Autorităţii Naţionale a Vămilor 
Autoritatea Naţională a Vămilor se organizează şi funcționează prin Hotarărea de Guvern 
nr.1 171/2007 ce modifică HG nr.386/2007 şi HG nr.495/2007 privind funcţionarea şi organizarea 
MEF şi ANAF. 

4.3.3. Codul de conduită al funcţionarului public din cadrul autorității 


vamale 
Codul de conduită al funcţionarului public din cadrul autorităţii vamale, denumit în 
continuare Cod de conduită stabileşte normele de conduită profesională ale personalului vamal. 
Normele de conduită profesională stipulate în Codul de conduită sunt obligatorii pentru toți 
funcţionarii publici din cadrul autorităţii vamale. 
Scopul Codului de conduită urmăreşte creşterea calității serviciului public vamal şi 
eliminarea birocraţiei şi a faptelor de corupție din cadrul autorităţii vamale. 
Principalele direcţii care stau la baza conduitei profesionale a funcţionarului public din 
cadrul autorităţii vamale sunt următoarele: 
supremaţia Constituţiei şi a legii; 
integritatea morală; 
cinstea şi corectitudinea şi deschiderea şi transparenţa; 
prioritatea interesului public; 
asigurarea egalităţii de tratament a cetăţenilor în faţa autorităţii vamale; 
profesionalismul; 
imparțialitatea şi independenţa; 
libertatea gândirii şi a exprimării. 


4.4. Garda Financiară 
Garda Financiară este instituţie publică de control, cu personalitate juridică, care exercită 
controlul operativ şi inopinat privind prevenirea, descoperirea şi combaterea oricăror acte şi fapte 
din domeniul economic, financiar şi vamal, care au ca efect evaziunea şi frauda fiscală, organizată 
ca organ de specialitate al administraţiei publice centrale în subordinea Ministerului Economiei şi 
Finanţelor - Agenţia Naţională de Administrare Fiscală. 
Garda Financiară are sediul în municipiul Bucureşti, Piaţa Alba Iulia nr. 6, bl. I 5, tronson 
1+2, sectorul 3. 
Garda Financiară are următoarea organizare teritorială: 
a) Comisariatul General; 
b) secțiile judeţene şi Secţia Municipiului Bucureşti. 
Numărul maxim total de posturi pentru Garda Financiară este de 1.805, din care 200 de 
posturi pentru aparatul Comisariatului General. 


4.4.1. Atribuţiile Gărzii Financiare 
În exercitarea atribuţiilor sale Garda Financiară efectuează controlul operativ şi inopinat sub 
forma controlului curent sau tematic, după caz, cu privire la: 
a) respectarea actelor normative în scopul prevenirii, descoperirii şi combaterii oricăror 
acte şi fapte interzise de lege; 
b) respectarea normelor de comerţ, urmărind prevenirea, depistarea şi înlăturarea 
operaţiunilor ilicite; 
c) modul de producere, depozitare, circulaţie şi valorificare a bunurilor în toate locurile şi 
spaţiile în care se desfăşoară activitatea agenţilor economici; 
d) participarea, în colaborare cu organele de specialitate ale altor ministere şi instituții 
specializate, la acţiuni de depistare şi de combatere a activităților ilicite care generează fenomene 
de evaziune şi fraudă fiscală. 

4.4.2. Drepturile, obligaţiile şi răspunderea personalului Gărzii Financiare 
Personalul Gărzii Financiare execută: 

a) operaţiuni de control curent; 

b) operaţiuni de control tematic. 


4.5. Curtea de Conturi 

Curtea de Conturi a fost înfiinţată prin Legea din 24 ianuarie 1864 (Monitorul Oficial 
nr.18 din 24 ianuarie 1864), sub denumirea de "Înalta Curte de Conturi”, pentru toată România. 

Potrivit art.15 din lege "Curtea este însărcinată cu cercetarea şi hotărârea socotelilor 
atingătoare de veniturile tezaurului, casieriilor generale din judeţe, ale regiilor şi ale 
administraţiilor contribuţiilor indirecte, precum şi cu încheierea societăţilor atingătoare de 
cheltuieli făcute de către toţi agenţii comptabili”. 


4.6. Corpul Experţilor Contabili şi Contabililor Autorizaţi din România 

Corpul Experţilor Contabili şi Contabililor Autorizaţi din România, denumit în continuare 
Corpul, este persoană juridică de utilitate publică şi autonomă, din care fac parte experții contabili 
şi contabilii autorizaţi, în condiţiile prevăzute de lege. 

Corpul, prin delegaţia primită din partea autorității publice, acordă şi retrage dreptul de 
exercitare a profesiei de expert contabil şi de contabil autorizat şi are dreptul să controleze 
competenţa şi moralitatea membrilor săi. 

Membrii Corpului, potrivit actului normativ de înfiinţare, îşi aleg organele de conducere 
care să îi reprezinte în faţa autorităţii publice, precum şi în raporturile cu persoanele fizice şi 
juridice din ţară şi străinătate. 

4.7. Camera Auditorilor Financiari din România 

Camera Auditorilor Financiari din România, denumită în continuare Camera, persoană 
Juridică autonomă, este organizaţia profesională, de utilitate publică, fără scop lucrativ, din care 
fac parte auditorii financiari care au dobândit această calitate în condițiile prevăzute de Ordonanţa 
de urgență a Guvernului nr. 75/1999 privind activitatea de audit financiar, republicată, cu 
modificările ulterioare. 

Camera organizează, coordonează şi autorizează, în numele statului, desfăşurarea 
activităţii de audit financiar în România, asigurând exercitarea independentă a profesiei de auditor 
financiar, potrivit legii şi prezentului regulament. 

Auditorii financiari, membri ai Camerei, aleg, potrivit legii, organele de conducere ale 
acesteia, care îi reprezintă în faţa autorităţilor publice, precum şi în raporturile cu persoane fizice 
şi juridice din ţară şi din străinătate. 

Auditul financiar reprezintă activitatea de examinare, în vederea exprimării de către 
auditorii financiari a unei opinii asupra situaţiilor financiare, în conformitate cu Standardele 
internaționale de audit financiar ale Federaţiei Internaţionale a Contabililor (IFAC), adoptate 
integral de Cameră. 

Auditorul financiar este persoana fizică sau persoana juridică ce dobândeşte această 
calitate în condiţiile prevăzute în Ordonanţa de urgenţă a Guvernului nr. 75/1999, republicată. 

Capitulul V 
AUDITUL FINANCIAR 


Auditul financiar se defineşte ca fiind activitatea complexă efectuată de experți 
independenţi în vederea exprimării unei opinii motivate cu privire la imaginea fidelă a 
patrimoniului, a situației financiare şi a rezultatelor obţinute de unitatea patrimonială. Rolul 
auditului financiar constă în examinarea informaţiei financiară (redată în conturi) în scopul 

conducerea întreprinderii; 
clienţi; 

bănci; 

furnizori; 

organe fiscale; 

investitori potenţiali, etc. 


Rolul final al auditului financiar îl constituie verificarea şi certificarea bilanţului contabil 
anual, prin care se formulează o opinie competentă cu privire la imaginea fidelă pe care acesta 
trebuie să o dea, şi respectarea reglementărilor în vigoare. 


5.1. Conceptul de audit financiar — contabil 
Auditul financiar — contabil: 


> 


este o exprimare independentă (o expresie de opinie) a bilanţului contabil al unui 
agent economic, efectuată de un auditor delegat în conformitate cu orice obligație 
statutară relevantă; 

reprezintă un aport de credibilitate asupra informaţiilor contabile publicate de agentul 
economic. Pentru persoane exterioare agentului economic, avizul sau opinia unui 
profesionist contabil independent asupra documentelor financiare ale agentului 
economic constituie cea mai bună indicație asupra gradului de încredere pe care poate 
să-l acorde aceste documente. Avizul presupune o examinare completă a documentelor 
financiar-contabile şi a actelor justificative şi are scopul de a arăta dacă documentele 
respective prezintă corect sau nu situația financiară a agentului respectiv şi rezultatul 
operațiunilor privind perioada specificată. Fără această atestare a unui expert contabil 
(auditor), independent , documentele financiar-contabile pot fi puse la îndoială sub 
aspect real şi juridic; 

este o trecere în revistă, o audiere înainte de a se ajunge la o evaluare sau apreciere, e 
revedere critică pentru evaluarea unei situații financiar-contabile determinate. Sub 
denumirea de audit se desemnează activitatea generală de revizie, principiile şi 
metodele utilizate, controlul practic conform acestor principii şi metode; 

cercetare sau metodologie aplicată în mod coerent de profesionişti, utilizând un 
ansamblu de tehnici de evaluare şi informare, în scopul dea produce o judecată 
motivată şi independentă, cu referinţă la normele de evaluare, în vederea aprecierii 
fiabilităţii ori eficacităţii sistemelor şi procedurilor unui agent economic. 


5.1.1. Elemente de organizare a auditului financiar 
Activitatea de audit presupune ca expertul contabil, contabilul autorizat sau cenzorul să 
parcurgă o succesiune de etape, după cum urmează: 

A. Acceptarea misiunii 

B. Aprecierea controlului intern 
C. Controlul conturilor 

D. Verificarea bilanţului contabil 
E. Lucrări de sfârşit de misiune 


5.1.2. Consideraţii financiare privind auditul financiar 

Auditul, ca profesie reglementată, este cunoscut în România nu de mult timp. Prin anii '90, 
numai profesioniştii avizaţi cunoşteau conţinutul şi larga aplicabilitate a noţiunii. Despre 
standardele de audit vorbeau numai specialiştii. Termenii „audit financiar”, „standarde de audit 
financiar”, „auditor financiar” au îmbogăţit vocabularul nostru ulterior adoptării Legii 
Contabilităţii nr. 82/1991, mai precis după publicarea Regulamentului de aplicare a acesteia în 
1994. 

Prima carte de contabilitate intitulată „Norme de audit financiar şi certificare a bilanţului 
contabil”, de 140 pagini, a apărut ca supliment la „Revista Generală de contabilitate şi expertiză”, 
publicată de Copul Experţilor Contabili şi Contabililor Autorizaţi din România în octombrie 1995, 
ca urmare a hotărârii Conferinţei Naţionale a CECCAR din 23 octombrie 1995. La elaborarea şi 
publicarea acestei cărți s-a urmărit „acoperirea unui gol normativ — metodologic în acest 
domeniu, precum şi asigurarea unor reguli precise de lucru, aliniate la normele europene şi 
internaționale privind auditul legal şi contractual în vederea certificării bilanţului contabil la 
agenții economici”, după cum se precizează în prefață. 

Normele de audit financiar prezentau natura, expresia unitară a trei grupe de norme, 
respectiv: 

> Norme profesionale de lucru; 

> Norme de raportare a opiniilor; 

> Norme generale de comportament profesional. 


5.1.3. Raportul dintre controlul intern (propriu) şi auditul financiar — 


contabil 

Controlul intern, propriu al agentului economic, este organizat sub forma controlului 
financiar preventiv, controlului financiar de gestiune şi a controlului ierarhic. Acest control indică 
ansamblul dispozitivelor utilizate în cadrul agentului economic pentru a obţine o perfectă 
stăpânire a funcționării sale. Controlul intern (propriu) este control dependent de conducerea 
agentului economic şi se execută de personalul acesteia cu atribuţii în subordonare administrativă 
pe nivele ierarhice prevăzute de lege şi concretizate prin regulament de organizare şi funcționare. 

Elementul fundamental al controlului intern îl constituie sistemul contabil, modul în care 
răspunde mai bine nevoilor conducerii agentului economic. 

Sistemul contabil are un ansamblu de formulare, proceduri şi mijloace materiale utilizate 
pentru prelucrarea datelor referitoare la operaţiunile unui agent economic. Sistemul contabil 
produce o informare asupra operaţiunilor agentului economic, alcătuită din documente, rapoartele 
acestuia, şi pentru diferitele grupuri interesate (acţionari, creditori, autorități publice) să precizeze 
eficiența operaţiilor respective. Documentele financiare şi diferite rapoarte detaliate care le 
însoțesc sunt manifestări ale sistemului contabil. Aceste documente şi rapoarte constituie mijloc 
de comunicare între cei care au nevoie de informații asupra activității unui agent economic. În 
acelaşi timp, ele se prezintă ca o simulare a acestei activități, realizată în cadrul sistemului 
contabil. 

lată de ce o problemă esenţială privind orice sistem contabil este de a şti în ce măsură 
acesta corespunde exact nevoilor conducerii, iar controlul intern constituie instrument eficient la 
dispoziţia conducerii pentru achitarea responsabilităţilor ce-i revin. 

Auditul financiar-contabil este control de atestare sau certificare a documentelor şi 
evidenţelor, a sistemului contabil. Pentru auditori, îmbunătăţirea continuuă a sistemului de control 
intern (propriu) aduce un ajutor clienților şi permite reducerea activităților de audit întrucât are ca 
efect creşterea calităţii documentelor şi evidenţelor contabile. Din punctul de vedere al auditului, 
sistemul de control propriu reduce lucrările de rutină, verificările mecanice asupra exactității 
totalizărilor contabile şi implică raționamentul şi judecata, accentuarea examenului de ansamblu, 
analiza, evaluarea şi sondajul statistic. În condiţiile existenţei controlului intern, auditul 
procedează la un studiu aprofundat şi la o apreciere a acestuia pentru a opina asupra gradului de 
încredere pe care poate să îl acorde şi, în consecinţă, pentru a determina importanţa testelor la care 
se limitează procedurile de audit. 


5.2.Conduita etică şi profesională în domeniul auditului financiar 
Corespunzător precizărilor Codului de etică profesională „Profesioniştii contabili şi 
membrii cabinetelor lor au obligaţia de a identifica şi evalua circumstanţele şi relațiile care pot 
crea ameninţări la adresa independenţei şi, de asemenea, de a lua măsuri corespunzătoare pentru 
eliminarea sau reducerea lor la un nivel acceptabil, prin aplicarea măsurilor de prevedere 
corespunzătoare”. 
Independenţa este potenţial ameninţată cauze determinate de: 
interesul propriu; 
slăbirea autocontrolului; 
renunțări la propriile convingeri; 
manifestări de familiarism; 
acţiuni de intimidare; 


VYVYVvYvyYV 


În rândul acestor legături se menţionează: 

a) deținerea unui interes financiar direct în raporturile cu clientul; 

b) deținerea unui interes financiar indirect semnificativ în raporturile cu clientul; 

c) garantrarea împrumuturilor contractate de client, administrator sau acţionarul principal 
al societăţii-client; 

d) deținerea unui interes financiar la o societate în participaţie cu un client sau un salariat 
al clientului; 

e) deținerea unui interes financiar la o întreprindere non-client, dar care a stabilit cu 
clientul relaţii de investitor sau de entitate deţinută. 


5.2.1. Norme privind atribuirea şi retragerea calităţii de auditor 
financiar 

Din punct de vedere al dreptului de exercitare a profesiei, Camera are, potrivit legii, ca 
membri auditori financiari persoane fizice, care pot fi: 

a) auditori financiari persoane fizice active; 

b) auditori financiari persoane fizice nonactive. 

Auditorii financiari, membri ai Camerei, vor fi înscrişi în Registrul auditorilor financiari 
în baza declaraţiei pe propria răspundere, în una dintre cele două secţiuni: 

a) auditori financiari activi; sau 

b) auditori financiari nonactivi. 

Auditorul financiar nonactiv nu are dreptul să exercite profesia de auditor financiar activ, 
cât timp se află în situaţiile de incompauibilitate prevăzute de lege şi de normele Camerei. 

Schimbarea calităţii declarate de auditor financiar activ sau nonactiv se va comunica în 
scris Camerei, de către persoana în cauză, în termen de 15 zile de la modificarea situației existente 
anterior. 


5.2.2. Exercitarea independentă a profesiei de auditor financiar 

Auditorul financiar poate să îşi exercite independent profesia numai dacă îndeplineşte 
cumulativ următoarele condiţii: 

a) are calitatea de auditor financiar; 

b) este membru al Camerei, persoană activă; 

c) îndeplineşte condiţiile stabilite de prezentul regulament. 

Profesia de auditor financiar se exercită având la bază: 

a) contractul de audit financiar încheiat cu clientul; 

b) rapoartele de audit financiar; 

c) viza anuală, respectiv autorizaţia pentru exercitarea profesiei. 

Auditorii financiari, membri activi ai Camerei, în exercitarea independentă a profesiei 
trebuie să fie liberi şi percepuți a fi liberi de orice constrângere care ar putea aduce atingere 
principiilor de independenţă, obiectivitate şi integritate profesională. 

Auditorii financiari activi, membri ai Camerei, nu pot să îşi exercite profesia de auditor 
financiar la o entitate economică dacă sunt angajaţi ai acesteia ori dacă au relaţii care conduc la 
situaţii de incompatibilitate sau conflict de interese. 

Prin incompatibilitate sau conflict de interese se înțeleg toate situaţiile care pot aduce 
atingere cerinţei fundamentale de independenţă în exercitarea profesiei de auditor financiar activ. 

Auditorii financiari activi, membri ai Camerei, nu pot desfăşura activități de audit 
financiar şi audit intern care prejudiciază sau care pot prejudicia integritatea, obiectivitatea, 
independenţa ori reputaţia profesională, astfel cum acestea sunt definite în Codul privind conduita 
etică şi profesională în domeniul auditului financiar sau al auditului intern. 

Dacă pe durata exercitării profesiei auditorul financiar activ nu mai îndeplineşte condițiile 
pentru exercitarea acesteia, auditorul financiar activ are obligaţia să renunţe imediat la 
îndeplinirea contractului şi să notifice clientului asupra motivului renunțării la contract. 

Din Ordonanţa de urgenţă a Guvernului nr. 75/1999, republicată, în cazul în care Camera 
ia cunoştinţă de situaţia în care un auditor financiar activ, în timpul exercitării profesiei, nu a 
îndeplinit cerinţele profesionale conform normelor de audit şi Codului privind conduita etică şi 
profesională în domeniul auditului financiar, aceasta va sesiza autoritatea statului competentă 
asupra acestor deficienţe și va lua măsuri disciplinare împotriva auditorului financiar respectiv. În 
situația în care autoritatea de stat sesizată solicită efectuarea unui al doilea audit financiar, 
entitatea economică va lua măsurile necesare pentru a se conforma, în cel mai scurt timp, dar 
înlăuntrul unui termen ce nu va depăşi 6 luni de la data primirii de către entitatea economică a 
comunicării scrise. 

Auditorii financiari activi, membri ai Camerei, au obligația ca în exercitarea profesiei să 
coopereze cu Camera şi să se asigure că toate persoanele în asociere cu aceştia cooperează cu 
Camera în activitatea de monitorizare în aplicarea legii, normelor şi prezentului regulament. 

Auditorii financiari activi, membri ai Camerei, au obligaţia să conducă evidenţa corectă a 
activităţii lor şi să prezinte Camerei toate datele şi informaţiile necesare pentru a permite acesteia 
să desfăşoare în mod eficient procesul de monitorizare. 

Monitorizarea activităţii auditorilor financiari activi, membri ai Camerei, se organizează 
şi se desfăşoară potrivit Normelor privind procedurile de control al calităţii auditului financiar 
emise de Cameră, potrivit cărora: 

a) auditorii financiari activi, membri ai Camerei, au obligaţia de a întocmi şi de a prezenta 
acesteia, până la data de 31 martie a anului următor, raportul anual asupra activităţii pentru anul 
expirat; 

b) auditorii financiari, membri ai Camerei, persoane fizice active sau persoane juridice, 
care sunt angajaţi, administratori sau acţionari ai unei firme de audit financiar şi nu efectuează 
această activitate în nume propriu, vor transmite Camerei o declaraţie, în care vor specifica 
această situație; 

c) nedepunerea raportului şi a declaraţiei la termenul stabilit constituie abatere disciplinară 
şi se sancţionează potrivit prezentului regulament. 

Departamentul de monitorizare şi competenţă profesională al Camerei va organiza 
inspecții asupra realității şi legalităţii informațiilor cuprinse în rapoartele înaintate Camerei de 
către auditorii financiari activi, membri ai acesteia. 

Anual, Camera va întocmi şi va transmite Ministerului Finanţelor Publice un raport 
sintetic asupra calităţii activităţii de audit financiar, în condiţiile legii. 

Auditorii financiari activi, în desfăşurarea activităţii lor, trebuie să dea dovadă de 
integritate în toate relaţiile profesionale, de afaceri şi personale. Integritatea implică onestitate, 
Justeţe şi corectitudine şi nu trebuie să fie afectată de interese de natură familială. 

Auditorii financiari activi sunt obligaţi să dea dovadă de obiectivitate în exercitarea 
profesiei, urmând a fi avute în vedere toate considerentele relevante în cazul încheierii fiecărui 
angajament profesional. 

Auditorii financiari activi trebuie să dea dovadă de independenţă în exercitarea profesiei. 
Prin independenţă se înţelege exercitarea profesiei de către auditorii financiari activi care nu au 
raporturi juridice de muncă sau civile cu clienţii şi nu au nici un fel de alte interese materiale 
directe sau indirecte în raport cu aceştia, cu excepţia onorariilor cuvenite pentru munca prestată în 
calitate de auditor financiar. Independenţa nu trebuie să fie afectată în nici un caz de interese de 
natură familială. 


5.2.3. Responsabilităţile auditorului 

Exercitarea drepturilor profesionale implică şi existența unor responsabilităţi, precizate 
legal şi regulamentar. 

Răspunderea auditorului referitoare la prestațiile de servicii financiare pe care le 
furnizează clientul prin raportul de audit sau a altor lucrări profesionale are ca sursă contractul pe 
care îl încheie cu clientul său. 

Din punctul de vedere legal responsabilitatea auditorului este precizată în Ordonanţa 
Guvernului nr. 65/1994, aprobată prin Legea nr. 42/1995 art. 15 care prevede „experţii contabili şi 
contabilii autorizaţi răspund, în exercitarea profesiei, disciplinar, administrativ, civil şi penal, 
după caz, potrivit legii”, iar art. 16 reglementează sancţiunile disciplinare aplicate. În concordanță 
cu aceste prevederi s-au adus modificări şi în Regulamentul de Organizare şi Funcţionare al 
CECCAR. 

Responsabilitatea profesioniştilor se referă la următoarele domenii: 

A. Responsabilitatea civilă 

Standardele de audit financiar nu au ca obiectiv interpretarea normelor legale din acest 
domeniu, ci numai de a orienta parametrii funcționali şi comportamentali generali ai auditorului. 

Responsabilitatea civilă a acestuia este luată în considerare prin prisma următoarelor 
aspecte principale: 

> _responsabilitatea auditorului atât în raporturile cu managementul întreprinderii ale 
cărei raportări financiare reprezintă subiectul de audit, cât şi în relaţiile cu terții, care 
vor fi gata să solicite recuperarea pagubelor ce se vor produce urmare a folosirii unor 
proceduri de audit neadecvate sau eronate, ale căror consecinţe se regăsesc în raportul 
de audit financiar; 

> procedurile de audit considerate ca neadecvate sau/şi eronate trebuie evaluate în 

strânsă legătură cu modul de desfăşurare şi natura auditului care constă în exprimarea 
unei aprecieri profesionale, a unei opinii — stabilită ca urmare a auditării situațiilor 
financiare în conformitate cu sistemul de referinţe legale, reglementare şi de audit 
financiar — cu privire la corectitudinea cu care sunt prezentate activele şi obligaţiile 
întreprinderii, modificările produse în capitalul social, fluxul de resurse financiare şi 
rezultatele, în raportările financiare auditate. 

În consecinţă, auditorul ar trebui să fie considerat vinovat numai în cazul în care el nu ar fi 
aplicat sau dacă a aplicat în mod eronat standardele de audit financiar, sau dacă modul de aplicare 
al acestor standarde a avut urmări negative în corectitudinea formării opiniei exprimate asupra 
raportărilor financiare. 

Într-o altă exprimare, auditorul nu trebuie considerat responsabil în cazul în care nu a putut 
cunoaşte sau nu a putut identifica faptele frauduloase sau erorile cuprinse în raportările financiare 
deşi a folosit şi a aplicat în mod corect standardele naţionale/internaționale de audit financiar. 

În cazul eșantionului statistic auditat este reprezentativ ca mărime şi comportament a 
operaţiunilor care au fost obiect de control, auditorul nu poate să fie considerat răspunzător pentru 
neidentificarea erorii. 

B. Responsabilitate legală 

În conformitate cu prevederile Legii nr. 133/19martie 2002: 

1) Auditorii financiari persoane juridice răspund, potrivit legii, în calitatea lor de membrii 
ai Camerei Auditorilor, dacă unul dintre asociaţi, administratori sau angajaţi, care nu are calitatea 
de auditor, va interveni în exercitarea mandatului de auditor, astfel încât să prejudicieze 
independenţa persoanelor fizice care desfăşoară această activitate în numele persoanei juridice. 

2) Prevederile prezentului capitol se aplică şi persoanelor fizice care sunt membre ale 
Camerei Auditorului şi care desfăşoară activitate de audit financiar în numele unor auditori 
financiari persoane juridice. 

C. Responsabilitatea disciplinară 

Al cincelea principiu al eticii profesionale stabileşte că auditorul răspunde disciplinar 
pentru faptele sale în fața organelor de conducere ale asociațiilor profesionale de care aparțin, 
respectiv a Comisiei de etică a asociaţiei profesionale unde are calitatea de membru. 


5.2.4. Proceduri de comunicare a auditorului cu acţionarii şi managerii 

În concordanţă cu prevederile standardelor naţionale/internaţionale de audit financiar ISA 
210, ISA 310, ISA 580, ISA 720, auditorul are obligația să stabilească raporturi de comunicare cu 
managerul întreprinderii iar, după caz, şi cu ceilalți utilizatori ai informaţiilor financiar-contabile, 
inclusiv ai raportărilor de audit financiar în scopul cunoaşterii şi înțelegerii obiectivelor şi 
metodelor folosite pentru conducerea acesteia, este necesar să folosească proceduri şi tehnici 
specifice, care au ca obiectiv comunicarea cu managerii de la nivelul cel mai înalt, la structurile 
intermediare, iar în continuare cu personalul operativ. Corespunzător obiectivelor pe care le au de 
rezolvat, procedurile pe care trebuie să le folosească auditorii sunt diferite. Prezentăm în 
continuare un set deproceduri care nu au caracter limitativ, fiecare auditor putându-le dezvolta în 
concordanţă cu modul de derulare a auditorului abiectivelor abordate. 


5.3. Documentarea lucrărilor de audit: foile de lucru şi chestionarele 

În conformitate cu prevederile ISA 230 „Documentarea lucrărilor de audit” auditorul 
trebuie să documenteze situaţiile care sunt importante în vederea furnizării de probe de audit care 
să susțină opinia de audit şi probe care să arate că auditul a fost realizat în conformitate cu 
standardele. 

Documentarea exprimă documentele de lucru, situațiile pregătite de entitate la cererea 
auditorului, precum şi pe cele întocmite de auditor ca documente cu valoare probatorie, în vederea 
realizării obiectivelor de audit cât mai simplu şi cu economie de timp. Documentele pot fi sub 
forma înscrisurilor pe suport hârtie, înregistrărilor pe bandă magnetică, xero-copii ale unor 
documente sau înscrisuri de valoare şi au scopul să permită identificarea uşoară a entității, datei, 
obiectivului, a numelui sau a iniţialelor persoanelor care le-au elaborat/participat/controlat şi să 
conţină trimiteri la situațiile financiare. 

Auditorul trebuie să înregistreze în documente informaţii referitoare la planificarea 
activităţii de audit, natura, coordonarea în timp şi gradul de cuprindere a procedurilor de audit, 
rezultatele acestei activiăţi, concluziile care se trag din probele respective. Documentele de lucru 
trebuie să includă raţionamentul auditorului cu privire la problemele semnificative care necesită 
exercitarea raționamentului profesional precum şi concluziile asupra problematicii analizate. 

Auditorul are obligaţia să pregătească dosare de lucru suficient de complete şi detaliate 
pentru a permite o înţelegere globală a misiunii de audit financiar efectuat. 

Auditorul trebuie să consemneze în dosarele de lucru informațiile pe care le-a considerat 
necesare, referitoare la misiunea de audit realizată, natura, calendarul şi întinderea procedurilor de 
audit, cât şi rezultatul acestor proceduri, concluziile la care a ajuns având ca bază documente certe 
cu valoare probatorie în orice instanţă. 

Întinderea și forma dosarelor de lucru este lăsată la aprecierea auditorului. Pentru a estima 
forma şi volumul dosarelor de lucru, auditorul face apel la experienţa sa profesională ţinând însă 
seama că orice terţ care ar putea fi chemat să-şi formeze o opinie asupra lucrărilor efectuate de el 
să aibă posibilitatea să o facă. 

5.3.1. Dosarul exerciţiului 

Foile de lucru şi chestionarele completate pe baza interviurilor pot fi folosite de auditor 
pentru elaborarea dosarului exerciţiului şi a dosarului permanent. 

Dosarul exerciţiului cuprinde toate elementele angajamentului de audit, a căror utilitate nu 

depăşeşte exerciţiul controlat. El permite auditorului să asambleze toate lucrările, începând de la 
organizarea misiunii la sinteză şi formularea Raportului de audit. 
Dosarul exerciţiului este indispensabil pentru o mai bună organizare şi control ale misiunii, pentru 
documentarea lucrărilor efectuate, a deciziilor luate şi asigurarea că programul s-a derulat fără 
omisiuni, pentru înlesnirea muncii în echipă şi supervizarea lucrărilor date la colaboratori şi 
pentru justificarea opiniei emise şi redactarea raportului. 


Dosarul exerciţiului cuprinde: Planificarea angajamentului de audit: 

> Note asupra utilizării lucrărilor de control efectuate de alţii (auditori interni sau alți 
specialişti); 

Datele şi duratele vizitelor şi locurile de intervenţie; 

Compunerea echipei; 

Data pentru emiterea raportului; 

Bugetul de timp şi realizarea lui. 

Supervizarea lucrărilor: 


> 
> 


Note asupra studierii dosarelor şi stabilirea soluțiilor la problemele ridicate; 
Aprobarea tuturor deciziilor importante care pot afecta planificarea, programul 
lucrărilor, executarea şi concluziile lucrărilor şi conținutul raportului. 


Aprecierea controlului intern: 


> 
> 


> 


Evaluarea punctelor foarte/slabe şi a zonelor de risc; 

Foi de lucru privind: bazele de stabilire a sondajelor asupra funcţionării sistemelor, 
detalii asupra sondajelor efectuate; 

Comentarii asupra anomaliilor descoperite. 


Obţinerea de elemente probante: 


Program de lucru; 

Foi de lucru cuprinzând obiectivul, detalii asupra lucrărilor efectuate, unele 
comentarii, concluzii; 

Documente sau copii de documente de la întreprindere sau terți justificând cifrele 
examinate; 

Detalii asupra lucrărilor efectuate asupra conturilor anuale (comparații şi explicații 
ale variațiilor mari, concluzii); 

Sinteză generală a rezultatelor pe diferite etape ale misiunii şi tratarea distinctă a 
punctelor care ar putea avea influenţă asupra deciziei de certificare; 

Foi de lucru privind faptele delictuale. 

Dosarul exerciţiului notat cu „E" se împarte pe secțiuni, pentru a fi mai uşor utilizat. în 
general, se foloseşte o împărțire în şase secțiuni simbolizate de la A la F, astfel: 


> 


> 

E.A. „Sinteză, planificare şi rapoarte" cuprinde elemente privind sinteza 
angajamentului, planul auditului, bugetul şi planificarea timpului, diverse rapoarte; 
E.B. „Evaluarea controlului intern” cuprinde elemente referitoare la exercițiu şi 
anume verificarea funcționării controlului intern în timpul exerciţiului (o descriere şi 
evaluare preliminară a acestuia fac parte din dosarul permanent); 

E.C. „Controlul conturilor” cuprinde foi de lucru asupra conturilor de bilanţ şi asupra 
rezultatelor financiare; 

E.D. „Studiul lucrărilor efectuate de terți" - foile de lucru privind această secţiune pot 
fi clasate la alte secţiuni ale dosarului 

E.E. „Verificări specifice” conţine foile de lucru privind lucrările specifice, o listă a 
lucrărilor în suspensie şi o listă a lucrărilor rămase pentru o viitoare intervenţie; 

E.F. „Intervenţii conexe” conţine toate documentele şi foile de lucru privind 
evenimente particulare, fapte delictuale sau operaţii particulare cum ar fi creşteri sau 
reduceri de capital etc. 


5.3.2. Dosarul permanent 

Unele informaţii primite sau analizate în cursul diferitelor etape ale auditului pot fi folosite 
pe toata durata mandatului. Ele nu au nevoie să fie cercetate în flecare an. Clasarea lor într-un 
dosar separat, numit dosarul permanent, permite utilizarea lor ulterioară după aducerea lor la zi. 
Dosarul permanent permite evitarea repetării în fiecare an a unor lucrări şi transmiterea de la un 
exerciţiu la altul a elementelor de cunoaştere a întreprinderii. 

Elementele cele mai caracteristice conţinute de dosarul permanent sunt: 


> 
> 


fişa de caracterizare; 
scurt istoric al întreprinderii; 

organigrame; 

persoanele care angajează întreprinderea; 

conturile anuale ale ultimelor exerciții; 

note asupra organizării sectorului de activitate, producţie etc. 

note asupra statutului; 

procese-verbale ale Consiliului de Administraţie şi Adunării Generale; 
structura grupului; 

contracte, asigurări. 


Dosarul permanent se organizează în secţiuni care uşurează clasarea documentelor şi 
consultarea lor. Fiecare secțiune poate fî materializată distinct printr-un sumar al conţinutului. 
inerea la zi se efectuează prin sinteză, indicând data introducerii documentului. 


Dosarul permanent cuprinde secțiunile de la A la F, astfel: 

P.A. „Generalități" în care se identifică întreprinderea, organizarea şi documentarea 
generală; 

P.B. „Control intern"- se analizează diferitele secțiuni; 

P.C. „Conturi anuale" ale ultimelor trei exerciții; 

P.D. „Analize permanente" ale principalelor rubrici ale conturilor anuale; 

P.E. „Fiscal şi social" cuprinzând documente privind mediul fiscal şi social al 
întreprinderii; 

P.F. „Juridic" cuprinzând statute, procese-verbale ale Consiliului de Administrație şi 
Adunării Generale, diverse contracte care pot avea o incidență asupra certificării sau 
verificării specifice. 


Pentru a-şi păstra rolul informativ, dosarul permanent trebuie să fie ținut la zi, să nu 
conţină informaţii perimate şi să nu conţină documente voluminoase ale întreprinderii, ci doar 
extrasele acestora. 

De fiecare dată când se lucrează asupra unor posturi din conturile anuale sau în alte 
domenii, auditorul poate cerceta dacă informaţiile privind subiectul respectiv se găsesc în dosarul 
permanent şi, de asemenea, poate prevede aducerea la zi a dosarului permanent. 


Dosarul exerciţiului (E) 
Cuprinde toate informaţiile colectate în timpul misiunii a căror utilitate nu depăşeşte 
exercițiul controlat. El este structurat pe şase secțiuni: 


> 


E.A. „Sinteză, planificare şi raportare", care cuprinde: sinteza misiunii, planul misiunii 
bugetului de timp şi calculul onorariului, rapoarte; 

E.B. „Aprecierea controlului intern" cuprinde informații referitoare la verificarea 
funcționării controlului intern. Descrierea procedurilor şi evaluarea preliminară fac 
parte din dosarul permanent; 

E.C. „Controlul conturilor" cuprinde foi de lucru pe grupe de conturi; 

E.D.,„Studiul lucrărilor efectuate de către terți"; 

E.E. „Verificări specifice întreprinderii"; 

E.F. „Investiții conexe". In continuare, se vor prezenta următoarele exemple: 


5.5. Probe de audit financiar 
Auditul financiar, aşa cum este conceput în Standardele Internaționale de audit financiar, 
are ca moment de debut examinarea şi verificarea situațiilor financiare, din ansamblul de 

documente care prezintă în mod mai mult sau mai puţin fragmentat poziția financiară, 
performanţele, capitalurile şi fluxurile financiare ale întreprinderii. 

Acestă examinare, efectuată în concordanță cu principiile şi procedurile prevăzute de 
standardele menţionate, îi dă posibilitatea auditorului să stabilească dacă informațiile pe care le 
conţin „reprezintă cu fidelitate tranzacţiile şi alte evenimente pe care aceştia fie şi-au propus să le 
reprezinte, fie se aşteaptă în mod rezonabil să le reprezinte. De asemenea, auditorul trebuie să 
dețină suficiente probe de audit şi constatări pe baza cărora să îşi formuleze opinia în legătură cu 
calitatea şi conținutul documentelor cercetate, a acurateţei gestiunii resurselor, a nivelului actului 
managerial”. Această opinie împreună cu alte constatări şi motivații sunt înscrise în Raportul de 
audit în formele prestabilite de norme. 

Procesul, mai mult sau mai puţin îndelungat, poate fi derulat cu finalitate optimă în 
condiţiile în care auditorul stăpâneşte tehnicile necesare, procedurile de lucru care să-i pună la 
îndemână probele de audit „elementele probatorii” pe care se fundamentează opinia exprimată în 
raport. 


5.5.1. Natura probelor de audit 

Documentele probatorii ale fiabilităţii şi relevanţei informaţiilor financiare cuprinse în 
situaţiile financiare din informaţiile pe care le conţin documentele contabile şi extracontabile, din 
înregistrările contabile şi situațiile  centalizatoare intermediare, reprezintă documentul 
informaţional de bază al auditorului. 

Informaţiile şi documentele suport se găsesc în: facturi, chitanţe, avize de expediţie şi 
recepţie, contracte, procese-verbale de primire/predare, confirmări din partea terţilor, înscrisuri 
sau documente primare obţinute din observaţii fizice, inventarieri parțiale sau totale, înscrisuri cu 
caracter public, documente şi note cu privire la convorbirile avute cu diferiți manageri şi şefi de 
echipă, cu personalul, clienții sau furnizorii entității auditate, confirmări dinn partea societăților 
bancare, instituţiilor publice etc. Întregul volum documentar adunat de echipa de auditori este 
dirijat spre un scop unic, acela al tratamentului contabil, statistic, matematic adecvat în vederea 
formării opiniei de audit ce urmează a fi înscrisă în raportări. 

Dar principala condiţie a acestui semnificativ volum de documente este validitatea 
informaţiei pe care o conţine. Gradul de validitate a elementelor probante este determinat de 
ponderea fiecăruia la formarea şi consolidarea raționamentului profesional al auditorului şi de 
relvanţa juridică a acestora. 

Natura, durata şi numărul procedurilor ce urmează a fi folosite în procesul de audit al 
situaţiilor financiare sunt stabilite de auditor în aşa fel încât să fie în măsură să detecteze 
eventualele erori semnificative, raționamentul auditorului, care îi permite să stabilească dacă 
elementele probante sunt suficiente şi expresive, este dependent de o seamă de factori între care 
natura şi nivelul riscului inerent, natura sistemelor contabile şi de control, caracterul semnificativ 
al elementului examinat şi alții. 

Criteriile pe care se bazează calitatea şi conținutul informațiilor din situaţiile financiare şi 
pentru care auditorul trebuie să deţină documente probatorii sunt: 
existenţa activelor înscrise în bilanţ; 
integralitatea pasivelor; 
exhaustivitatea, respectiv înregistrarea tuturor elementelor, tranzacţiilor şi 
evenimentelor, a documentelor de vânzare-cumpărare etc. 
evaluarea activelor şi pasivelor, înregistrarea veniturilor şi cheltuielilor cu respectarea 
principiilor contabile; 
exprimarea corectă în bilanţ, în contul de rezultate a mărimii activului şi pasivului, a 
modificării capitalului propriu, a veniturilor, a cheltuielilor şi rezultatelor exerciţiului; 

> prezentarea corectă şi completă a informaţiilor financiare în bilanţ. 


Standardul de audit financiar ISA 500 „Elemente Probante” reglementează activitatea 
auditorului privitoare la efectuarea „testelor de procedură” şi a „controalelor de substanţă” care 
furnizează informaţii cu caracter probatoriu în fundamentarea concluziilor şi a opiniei de audit. 
Aceste „elemente probante” desemnează, după cum se preconizează în standard, informaţiile 
obținute de auditor pentru a ajunge la concluzii pe care să se bazeze opinia sa. Aceste informaţii 
constau în documente justificative şi documenete contabile care fundamentează situaţiile 
financiare şi coroborează informaţii provenind din alte surse. 


5.5.2. Proceduri de audit financiar 

Standardele internaţionale de audit cer auditorului să folosească proceduri specifice pentru 
obținerea informaţiilor şi elementelor cu valoare probatorie. 

Procedurile constau în efectuarea mai multor teste specifice pentru obţinerea probelor de 
audit pe care să se fundamenteze constatările şi concluziile rezultate din procesul de audit (erori 
semnificative observate în situaţiile financiare). 

Procedurile de obţinere a probelor de audit se bazează pe o tipologie specifică de criterii 
de determinare a fiabilităţii acestora, structurate în funcţie de nivelul conţinutului lor şi sunt 
prezentate în tabelul următor: 


5.5.3. Suficienţa probelor de audit 

Volumul de informaţii necesar şi materialul documentar cu caracter probatoriu poate fi 
stabilit numai de auditor, coresunzător limitelor stabilite prin standardele de audit. 

Natura şi volumul documentelor probante pe care auditorul le poate lua în considerare sunt 
dependente de doi factori: 

- gradul de semnificaţie al erorii posibile; 

- nivelul riscului de audit, în legătură directă cu calitatea sistemului de control intern. 


5.6. Evaluarea riscurilor și controlul intern: tehnici statistice în auditul 


financiar 

Standardul Internaţional 400 „Evaluarea riscurilor şi controlul intern” precizează 
următoarele: „Auditorul trebuie să folosească raționamentul profesional pentru evaluarea 
riscurilor de audit şi stabilirea procedurilor adecvate care să permită aducerea acestui risc la un 
nivel minim acceptabil”. 

Din acest enunţ rezultă conţinutul complex al atribuţiilor ce revin auditorului stabilite prin 
acest standard, respectiv: 

> evaluarea sistemului contabil; 

> evaluarea sistemului de control intern; 

> evaluarea riscului de audit, ceea ce cere stabilirea de proceduri şi tehnici de audit 

pentru detecția riscului şi limitarea acestuia la un nivel cât mai scăzut. 

De asemenea, acest standard abordează şi problema raporturilor dintre auditul extern, 
auditul şi controlul intern, modul în care acestea din urmă trebuie considerate şi evaluate de către 
auditor din punctul de vedere al organizării, funcţionării şi fiabilităţii auditului. 

Evaluarea sistemului contabil 

Sistemul contabil reprezintă ansamblul procedurilor şi documentelor folosite de o entitate 
care permite prelucrarea operaţiunilor (tranzacţiilor) în scopul înregistrării acestora în conturi; 
identifică, grupează, analizează, calculează, clasează, sintetizează şi raportează tranzacțiile şi 
evenimentele care s-au produs, precum şi rezultatele la încheierea exerciţiului. 


5.6.1.Tehnici statistice de determinare a riscului 

Auditul financiar a devenit în prezent de neconceput fără prezenţa tehnicilor statistice şi 
ale statisticii matematice, inclusiv asistate de calculatorul electronic. Întrucât procedurile 
controlului documentar s-au dovedi a fi greoaie, costisitoare şi de durată îndelungată, s-a luat în 
considerare folosirea altor tehnici de verificare şi control, între care tehnicile statistice. Dintre 
acestea şi-au găsit loc din ce în ce mai mult tehnicile sondajului statistic şi nestatistic, dar mai 
ales eşantionarea statistică în selectarea probelor de audit financiar. Se ştie că tehnicile statistice 
nu furnizează o asigurare absolută, însă sunt suficient de convingătoare cu privire la veridicitatea, 
corectitudinea şi conţinutul informaţiilor furnizate. Factorii de risc şi costurile au cedat în fața 
factorului timp. 


5.6.2. Tipologia riscurilor de audit 

Riscul este un însoțitor de nedespărțit al auditorului şi deopotrivă al utilizatorilor 
raportului de audit. Înainte de a-și propune realizarea obiectivelor performanţelor proprii 
auditorul, beneficiarul contractului de audit şi utilizatorii potențiali ai raportărilor financiari 
trebuie să conştientizeze necesitatea monitorizării oricărui risc, să cunoască variabilele care 
condiționează raportul de audit, să ştie dimensiunile acestora, să le prevadă influenţele şi să 
monitorizeze rezultatele. 

Prezenţa riscului de audit este preocupantă în măsură egală pentru toți, din considerente 
diferite, fiecare din cele trei părți trebuie să acționeze în mod diferit într-o piaţă dimanică şi 
imperfect imprevizibilă, să ia decizii şi să-şi asume angajamente, deloc neglijabile, pentru 
perioade variabile de timp. Auditorii şi deopotrivă managerii trebuie să caute să exploateze 
oportunitățile şi să monitorizeze riscurile. Instrumentele care permit această monitorizare sau 
limitarea influenţei factorilor aleatorii sunt standardele internaţionale de contabilitate (IAS), 
standardele de audit financiar (ISA), cunoaşterea şi valorificarea corectă a conceptelor pe care 
acestea sunt fundamentate. 

În scopul înţelegerii acestui concurs de interese, al sublinierii semnificației riscului de 
audit şi al rolului pe care îl are de îndeplinit auditorul în acest proces, Institutul American al 
Experţilor Contabili (AICPA) a înscris în primul standard, SAS No. 1 intitulat „Numirea 
auditorului independent”, următorul principiu: „În cazul în care auditorul nu are condiţiile 
necesare pentru a-şi îndeplini misiunea sau a-şi preciza opinia de audit are dreptul să refuze 
prezentarea raportului de audit”. 

Detecţia şi monitoriazrea riscurilor de audit sunt segmente semnificative ale Standardului 
de Audit ISA 400 „Evaluarea riscurilor şi controlului intern”, care precizează obligaţia următoare: 
„Înainte de concluzionarea auditului, pe baza procedurilor de fond și a altor probe de audit 
obținute de auditor, auditorul trebuie să ia în considerare dacă evalarea riscului de control este 
confirmată şi să se asigure că riscul este micşorat până la nivelul minim acceptat”. 

Conceptul de „risc” în general în analizele financire este definit ca fiind „volatilitatea unui 
activ, a unor fonduri proprii, a unui portofoliu de active, a unei entităţi a întreprinderii sau a 
totalităţii acesteia”. 

În sens comun, riscul reprezintă un pericol potenţial, un inconvenient mai mult sau mai 
puţin probabil de a se produce pe termen scurt. Sau, într-o altă definire, denumim „risc” o situație 
care se prezintă diferit faţă de o situaţie normală sau de o situație ideală şi care ar putea avea 
consecinţe reale sau potenţiale. 

Riscul de audit, în definiția precizată prin Standardele de audit financiar ISA 110, este 
„risul ca auditorul să exprime o opinie de audit incorectă, atunci când există erori semnificativeîn 
situaţiile financiare”. 

Sublind componenta riscului de audit, standardul menţionat precizează, în legătură cu 
structura acestuia, următoarele detalii: „După întelegerea sistemelor de contabilitate şi de control 
intern, auditorul trebuie să facă o evaluare preliminară a riscului de control, la nivelul aserțiunii, 
pentru fiecare sold de cont sau categorie de tranzacţii semnificative...Pentru suţinerea unei 
evaluări a riscului de control este necesar să se rescpecte cerința potrivit căreia, cu cât sistemul 
contabil şi sistemul de control intern ale entității audiate sunt mai complexe, cu atît documentaţia 
acestuia va trebui să fie mai extinsă. Înainte de concluzionarea auditului, pe baza procedurilor de 
fond şi a altor probe de audit obţinute de auditor, acesta trebuie să ia în considerare confirmarea 
evaluării riscului de control, în conformitate cu prevederile ISA 400 „Evaluarea riscurilor şi 
controlul intern”. 

Evaluarea riscului de control, împreună cu evaluarea riscului inerent influentează natura, 
durata şi extinderea procedurilor de fond pe care trebuie să le efectueze auditorul pentru 
micşorarea riscului de nedetectare şi, prin urmare, a riscului de audit. 

„Auditorul trebuie să ia în considerare nivelurile evaluate ale riscului de control şi ale 
celui inerent pentru a determina natura, durata şi întinderea procedurilor de fond cerute pentru 
micşorarea riscului de audit, până la nivelul maxim acceptabil”. 


5.6.3. Metode statistice de determinare a riscului de audit 

Folosirea  eşantionării statistice pentru prelucrarea unui număr determinat de 
date/informaţii de mărimi diferite dintr-o populaţie care face obiectul unor probe de audit are ca 
efect obţinerea unor caracterizări cantitative şi calitative cu privire la întregul volum de date şi 
informaţii ce alcătuiește populaţia respectivă. Între numărul probelor, mărimea acestora și nivelul 
calitativ al rezultatelor aşteptate sunt stabilite strânse relaţii de interdependență. 

Auditorul trebuie să obţină suficiente probe de audit adecvate pentru a fi capabil să emită 
concluzii rezonabile pe care să se bazeze opinia de audit. Probele de audit se obţin printr-o 
combinare adecvată de teste de control şi proceduri de fond care folosesc ca limită pragul de 
semnificație. 

„Probele de audit” sunt informaţii obţinute de auditor care îi permit să stabilească 
constatări şi concluzii intermediare, pe care urmează a se sprijini opinia de audit. Ca probe de 
audit sau, cum se mai numesc „documente probante” sunt folosite situaţiile financiare 
intermediare şi definitive, documentele de gestiune, înregistrările contabile, contractele, extrasele 
de cont bancar, confirmările din partea băncilor, furnizorilor, clienților, acţionarilor documentele 
adunării generale a acţionarilor etc. 

„Testele de control” sunt verificări secvențiale ale calităţii actului profesional şi 
respectării documentelor de referință ale auditului financiar, între care: documentele legisletive, 
norme interne, regulamente de organizare şi funcționare, hotărâri, decizi şi ordine adoptate de 
organele de conducere ale entității, standarde contabile, standarde de audit etc. 

„Procedurile de fond” cuprind verificările, sondajele statistice, situaţiile financiare 
parțiale, confirmările externe, documente pe care auditorul le foloseşte cu scopul detectării 
eventualelor erori semnificative din costuri sau/şi din situaţiile financiare. 

„Prag de semnificaţie” sau caracterul semnificativ. Informaţia este semnificativă în cazul 
în care omisiunea sau declararea falsă a acesteia ar putea influenţa deciziile financiare/economice 
ale utilizatorilor, luate pe baza infomaţiilor furnizate de situaţiile financiare. Pragul de 
semnificație este dependent de mărimea elementului sau erorii luate în considerare în 
împrejurările în care s-au produs, a omisiunii sau greşelii constatate în documentele prezentate. 

„Suficiența probelor de audit” menţionate mai sus se referă la cantitatea, la numărul de 
elemente sau probe pe care auditorul le consideră necesare pentru a-şi fundamenta aprecieri, 
constatări, concluzii parţiale, opinia de audit. 

„Gradul de adecvare” exprimă calitatea, după caz, şi cantitatea probelor de audit, 
relevanţa acestora, credibilitatea lor. 

Pe durata auditului, auditorul sau, după caz, echipa de audit, cu prilejul consultărilor cu 
managerii în vederea înțelegerii şi aprofundării informaţiilor colectate, au obligaţia să-şi 
fundamenteze constatările, aprecierile pe probe de audit ce sunt mai degrabă persuasive decăt 
concluzive, culese din diferite surse şi de naturi diferite, care să fie convergente şi convingătoare. 


5.7. Pragul de semnificaţie în audit 

Prin prag de semnificaţie se înțelege „nivelul, mărimea unei sume, peste care auditorul 
consideră că o eroare, o inexactitate sau o omisiune poate afecta atât regularitatea şi sinceritatea 
conturilor anuale, cât şi imaginea fidelă a rezultatului, a situaţiei financiare şi a patrimoniului 
întreprinderii". 

Există o corelaţie strânsă între pragul de semnificaţie şi riscul de audit. Pragul de 
semnificaţie a fost definit în „Cadrul general pentru întocmirea şi prezentarea situaţiilor 
financiare" al Comitetului pentru Standarde Internaţionale de Contabilitate astfel: „Informaţiile 
sunt semnificative dacă omisiunea sau declararea lor eronata ar putea influența deciziile 
economice ale utilizatorilor, luate pe baza situaţiile: financiare. Pragul de semnificaţie depinde de 
mărimea elementului sau a erori: judecate în împrejurările specifice ale omisiunii sau declarării 
eronate. Astfel, pragul de semnificaţie oferă mai degrabă o limită, decât o caracteristică calitativă 
primară pe care informaţia trebuie să o aibă pentru a fi utilă”. 


5.7.1. Relaţia dintre pragul de semnificaţie şi riscul de audit 

În activitatea de planificare a auditului, auditorul consideră acele elemente care conduc la 
„situaţii financiare în mod semnificativ eronate"?. Evaluarea pragului de semnificaţie în raport cu 
tranzacţiile economico financiare, a soldurilor contabile, ajută auditorul să decidă care anume 
elemente trebuie validate utilizând proceduri analitice şi eşantioane. Toate acestea permit 
auditorului să aplice anumite proceduri de audit care, cumulate, conduc la reducerea riscului de 
audit la un nivel acceptabil. 

Aşa cum se precizează în Standardul de Audit nr. 320, „pragul de semnificaţii”, relaţia 
între acesta şi riscul de audit este invers proporţională. Cu cât este mai înalt nivelul pragului de 
semnificaţii, cu atât este mai scăzut riscul de audit şi invers. 

5.8. Fraude şi erori 

În procesul de planificare şi efectuare a procedurilor de audit, precum şi în cel de evaluare 
şi raportare a rezultatelor auditării, auditorul trebuie să ia în considerare riscul apariției unor 
declaraţii eronate semnificative în situaţiile financiare, ca rezultat al unor fraude şi erori. 


! OMF nr. 403/04.10.1999 şi Standardele de Audit 2000, pag. 93, pct. 3. 
? Standardul de Audit nr. 320, „Pragul de semnificaţie în audit”. 

Pe durata elaborării planului de audit, stabilirii procedurilor, evaluării constatărilor şi 
raportării rezultatelor, auditorul trebuie să ia în consideraţie şi riscul detectării unor anomalii 
semnificative în situațiile financiare, cauzate de fraude, erori, ilegalităţi. 

Auditul este supus riscului inevitabil de nedetectare a anomaliilor semnificative în 
situaţiile financiare, chiar dacă el a fost corect planificat şi realizat conform standardelor 
internaționale de audit. 

Termenul fraudă desemnează un act voluntar, o acţiune cu caracter intenţionat, întreprinsă 
de una sau mai multe persoane făcând parte din conducere, salariaţi sau terți, care au ca efect o 
interpretare eronată a situaţiilor financiare eronate. 

În conceptul de fraudă se cuprind: 

>  deturnările de fonduri prin viramente frauduloase; 

> pierderi ale eficacităţii planurilor strategice, prin divulgarea parţială sau totală a 

acestora firmelor concurente; 

> pierderea unor segmente importante ale pieţei de desfacere, ca urmare a divulgării 

către concurenţi a indicatorilor financiari şi de eficienţă, a facilităților bancare acordate 
clienților etc.; 

> înregistrarea tranzacţiilor cu date false; 

> aplicarea deformată a politicilor contabile. 

Termenul eroare se referă la faptele săvârşite fără intenție, dar care afectează conţinutul 
situaţiilor, înregistrarea tranzacţiilor şi corectitudinea informaţiei financiar-contabile. 

5.9. Raportul de audit 

Potrivit Standardului de audit nr. 700, „Raportul de audit", acesta „trebuie să conţină în 
scris o exprimare clară a opiniei asupra situațiilor financiare considerate un tot unitar”. 

Conţinutul raportului de audit şi certificarea bilanţului contabil 

Elementele de bază ale Raportului de audit sunt: titlul raportului, paragraful introductiv, 
paragraful privind întinderea şi natura lucrărilor de audit, paragraful de opinii, data raportului, 
adresa şi semnătura auditorului. 


a) Titlul raportului 

Din punct de vedere al dimensiunilor auditului, se deosebesc: 

1. Raportul de audit şi certificare globală a bilanţului contabil; 

2. Raportul de audit şi certificare limitată a bilanţului contabil. 

Se întocmeşte atunci când contractarea lucrării s-a făcut cu întârziere şi, ca urmare, 
auditorul nu a avut posibilitatea să parcurgă toate etapele auditului. 

3. Rapoarte de audit speciale. Se referă doar la unele posturi din bilanţ, la unele operaţiuni 
sau situații cerute de beneficiari. 

b) Paragraful introductiv cuprinde: 

1. Identificarea situațiilor financiare şi a perioadei pentru care au fost întocmite. 

2. Identificarea relației pe baza căreia s-a făcut auditarea: mandat pentru auditori interni, 
contract pentru auditorii externi. 

3. Precizarea răspunderii întreprinderii de a întocmi situațiile financiare, auditorul având 
doar sarcina de a exprima o opinie asupra documentelor anuale de sinteză. 

4. Precizarea naturii şi a întinderii lucrării, a Standardelor Internaţionale de Audit IFAC şi 
a Normelor de Audit Interne sau Internaţionale pe baza cărora s-au desfăşurat aceste lucrări. 
Normele de Audit Interne sau Internaţionale pe baza cărora s-au desfăşurat aceste lucrări. 
Normele legate în acest sens sunt: Legea societăților comerciale nr. 31/1990, Legea contabilităţii 
nr. 82/1991, Hotărârea Guvernului privind prestarea serviciilor în domeniul contabilităţii, 

verificării şi certificării bilanţului contabil nr. 483/1996, Normele de audit şi certificare a 
bilanţului contabil, H.G. nr. 519/2000 privind Auditul financiar. 

5. Descrierea lucrărilor efectuate de către auditor pe etape ale angajamentului. De 
asemenea, se descriu principiile şi metodele contabile folosite de întreprindere. 


c) Paragraful pentru opinii 

Raportul trebuie să prezinte clar opinia auditorului asupra reflectării în conturile anuale a 
imaginii fidele, clare şi complete asupra patrimoniului, rezultatelor şi situaţiei financiare; 

d) Adresa auditorului, data întocmirii raportului, semnătura şi parafa auditorului 


11. 


12. 

Fundaţia pentm management financiar-contabil „Grigore 
Trancu", laşi, 1997. 


Ghid practic pentru audit financiar şi certificarea bilanțurilor 
contabile, Editura Corpul experților contabili şi a contabililor 
autorizați din România, Bucureşti, 1995. 


Controlul și auditul financiar contabil, Editura Lumina Lex, 
Bucureşti, 2003. 


Audit financiar 2000: Standarde, Codul privind conduita 
etică şi profesională, Editura Economică, Bucureşti, 2000. 


Audit financiar 2006. Standarde, Codul Etic, Editura 
Irecson, Bucureşti, 2007. 


Norme minimale de audit, Editura Economică, Bucureşti, 
2001. 


Norme privind procedurile de control al calităţii 
auditului financiar, aprobat prin Hotărârea nr.11/2001 a 
Camerei Auditorilor din România. 


Norme profesionale ale auditului intern, publicate în 
pagina web a CAFR. 


Norme naţionale de audit, Editura Corpul experţilor 
contabili şi a contabililor autorizaţi din România, 
Bucureşti, 1999. 


Manual de audit financiar, Bucureşti, 2002 


Standarde Internaţionale de Raportare Financiară, 
Editura Corpul experților contabili şi a contabililor autorizați din 
România, Bucureşti, 2005. 


*** Codul civil cu modificările şi completările ulterioare. 


*** Codul comercial cu modificările şi completările ulterioare. 


*** Codul de procedură fiscală cu modificările şi completările ulterioare. 


*** Codul fiscal cu modificările şi completările ulterioare. 


*** Codul muncii cu modificările şi completările ulterioare. 


***Directiva a patra a Consiliului Comunităţilor Europene. 


***Directiva a şaptea a Consiliului Comunităţilor Europene. 

***Directiva a opta a Consiliului Comunităţilor Europene. 


***Hotărârea Guvernului României, nr. 983/2004, pentru aprobarea Regulamentului de 
organizare şi funcţionare a Camerei Auditorilor Financiari din România. 


*** Legea 297/2004, privind piaţa de capital. 
***Legea 31/1990, modificată şi republicată privind societățile comerciale. 
***Legea contabilităţii nr. 82/1991, republicată, cu modificările şi completările ulterioare. 


*** Legea nr, 26/1990, privind Registrul Comerţului, modificată şi completată prin Legea nr. 
161/2003. 


***Legea nr. 64/1995, privind procedura reorganizării şi lichidării judiciare, modificată şi 
completată. 


*** Ordonanţa guvernului nr. 37/2004 pentru modificarea şi completarea reglementărilor 
privind auditul intern. 


*** Ordinul ministrului finanţelor publice nr. 1752 /2005 - Reglementări contabile conforme 
cu directivele europene, Monitorul Oficial nr.1080 bis/30.1 1.2005. 


*** Ordinul ministrului finanţelor publice nr. 1826/2003, pentru aprobarea Precizărilor 
privind unele măsuri referitoare la organizarea şi conducerea contabilităţii de gestiune. 


***Ordonanţa de Urgenţă a Guvernului nr. 75/1999 republicată, privind 
activitatea de audit financiar. 


***Standardele Internaţionale de Audit, 2005 - www.cafr.ro. 


***Standardele Internaţionale de Evaluare, 2005, emise de Comitetul pentru Standarde 
Internaționale de Evaluare, publicate de ANEVAR 


Standarde ce audit intern, 2005 —www.cafr.ro. 


The World Bank — Analiza şi managementul riscului bancar, 
Editura Irecson, Bucureşti, 2003. 


The World Bank - Corupţia şi combaterea ei, Editura Irecson, Bucureşti, 2003. 

